ข้อบังคับการท่องเที่ยวแห่งประเทศไทยข้อบังคับการท่องเที่ยวแห่งประเทศไทยว่าด้วยการพัสดุพ.ศ. ๒๕๓๘ โดยที่เห็นเป็นการสมควรปรับปรุงข้อบังคับการท่องเที่ยวแห่งประเทศไทยฉบับที่ ๓๔ (พ.ศ. ๒๕๓๑) ว่าด้วยการพัสดุ ให้เหมาะสมยิ่งขึ้นอาศัยอำนาจตามความในมาตรา ๒๒ (๔)แห่งพระราชบัญญัติการท่องเที่ยวแห่งประเทศไทย พ.ศ. ๒๕๒๒คณะกรรมการการท่องเที่ยวแห่งประเทศไทยจึงออกข้อบังคับไว้ดังนี้ข้อ ๑ข้อบังคับนี้เรียกว่า ข้อบังคับการท่องเที่ยวแห่งประเทศไทย ว่าด้วยการพัสดุพ.ศ. ๒๕๓๘ข้อ ๒[๑] ข้อบังคับนี้ให้ใช้บังคับเมื่อพ้นกำหนด ๓๐วันนับแต่วันประกาศในราชกิจจานุเบกษาเป็นต้นไปข้อ ๓ให้ยกเลิกข้อบังคับการท่องเที่ยวแห่งประเทศไทย ฉบับที่ ๓๔ (พ.ศ. ๒๕๓๑)ว่าด้วยการพัสดุข้อ ๔ให้ผู้ว่าการการท่องเที่ยวแห่งประเทศไทยเป็นผู้รักษาการตามข้อบังคับนี้หมวด ๑ข้อความทั่วไป ข้อ ๕ในข้อบังคับนี้การพัสดุ หมายความว่า การจัดทำเอง การซื้อ การจ้างการจ้างที่ปรึกษา การแลกเปลี่ยน การเช่า การควบคุม การจำหน่ายและการดำเนินการอื่น ๆที่กำหนดไว้ในข้อบังคับนี้พัสดุ หมายความว่า วัสดุ ครุภัณฑ์ ที่ดินและสิ่งก่อสร้างที่กำหนดไว้ในหนังสือการจำแนกประเภทรายจ่ายตามงบประมาณของสำนักงบประมาณหรือการจำแนกประเภทรายจ่ายตามสัญญาเงินกู้จากต่างประเทศการซื้อ หมายความว่าการซื้อพัสดุทุกชนิดทั้งที่มีการติดตั้งทดลอง และบริการที่เกี่ยวเนื่องอื่น ๆแต่ไม่รวมถึงการจัดหาพัสดุในลักษณะการจ้างการจ้าง ให้หมายความรวมถึงการจ้างทำของและการรับขนตามประมวลกฎหมายแพ่งและพาณิชย์และการจ้างเหมาบริการแต่ไม่รวมถึงการจ้างลูกจ้างของ ททท. ตามข้อบังคับว่าด้วยลูกจ้างการรับขนในการเดินทางไปปฏิบัติงาน การจ้างที่ปรึกษา และการจ้างแรงงานตามประมวลกฎหมายแพ่งและพาณิชย์การจ้างที่ปรึกษา หมายความว่า การจ้างบริการจากที่ปรึกษาซึ่งจะเป็นบุคคลธรรมดาหรือนิติบุคคลก็ได้ที่ปรึกษา หมายความว่า บุคคลธรรมดาหรือนิติบุคคลที่ประกอบธุรกิจหรือสามารถให้บริการเป็นที่ปรึกษาทางวิศวกรรมสถาปัตยกรรม เศรษฐศาสตร์หรือสาขาอื่น รวมทั้งให้บริการด้านศึกษา สำรวจออกแบบและควบคุมงานและการวิจัยททท. หมายความว่า การท่องเที่ยวแห่งประเทศไทยคณะกรรมการ ททท. หมายความว่า คณะกรรมการการท่องเที่ยวแห่งประเทศไทยประธานกรรมการ ททท. หมายความว่า ประธานกรรมการการท่องเที่ยวแห่งประเทศไทยผู้ว่าการ หมายความว่าผู้ว่าการการท่องเที่ยวแห่งประเทศไทยพนักงาน หมายความว่า พนักงานของการท่องเที่ยวแห่งประเทศไทยเจ้าหน้าที่พัสดุ หมายความว่าพนักงานซึ่งดำรงตำแหน่งที่มีหน้าที่เกี่ยวกับการพัสดุหรือผู้ได้รับแต่งตั้งหรือได้รับมอบหมายจากผู้ว่าการให้มีหน้าที่หรือปฏิบัติงานเกี่ยวกับการพัสดุตามข้อบังคับนี้ผู้สั่งซื้อ หมายความว่า ผู้มีอำนาจสั่งอนุญาตให้ซื้อผู้สั่งจ้าง หมายความว่า ผู้มีอำนาจสั่งอนุญาตให้จ้างข้อ ๖ข้อบังคับนี้ใช้บังคับสำหรับการดำเนินการเกี่ยวกับการพัสดุซึ่งใช้เงินงบประมาณเงินรายได้ตามกฎหมายว่าด้วยททท. และเงินกู้ข้อ ๗ผู้ว่าการจะมอบอำนาจตามข้อบังคับนี้โดยทำเป็นหนังสือให้แก่พนักงานผู้ดำรงตำแหน่งใดก็ได้แต่ให้คำนึงถึงตำแหน่งหน้าที่และความรับผิดชอบของผู้ที่จะได้รับมอบอำนาจนั้นเป็นสำคัญทั้งนี้ ภายในวงเงินที่ผู้ว่าการมีอำนาจข้อ ๘ผู้มีอำนาจหรือหน้าที่ดำเนินการตามข้อบังคับนี้หรือผู้หนึ่งผู้ใดกระทำการโดยจงใจหรือประมาทเลินเล่อไม่ปฏิบัติตามข้อบังคับนี้หรือกระทำการโดยมีเจตนาทุจริต หรือกระทำการโดยปราศจากอำนาจหรือนอกเหนืออำนาจหน้าที่รวมทั้งมีพฤติกรรมที่ส่อให้มีการสมยอมกันในการเสนอราคาถือว่าผู้นั้นกระทำผิดวินัยภายใต้หลักเกณฑ์ดังนี้(๑) ถ้าการกระทำมีเจตนาทุจริตหรือเป็นเหตุให้ ททท.เสียหายอย่างร้ายแรงให้ดำเนินการ ลงโทษอย่างต่ำให้ออก(๒) ถ้าการกระทำเป็นเหตุให้ ททท. เสียหายแต่ไม่ร้ายแรงให้ลงโทษอย่างต่ำตัดเงินเดือน(๓) ถ้าการกระทำไม่เป็นเหตุให้ ททท. เสียหายให้ลงโทษภาคทัณฑ์หรือว่ากล่าวตักเตือน โดยทำคำสั่งเป็นลายลักษณ์อักษรการลงโทษตาม (๑) หรือ (๒) ไม่เป็นเหตุให้ผู้กระทำหลุดพ้นจากความรับผิดในทางแพ่งหรือความรับผิดทางอาญาข้อ ๙การใดที่ไม่ได้กำหนดไว้หรือไม่อาจปฏิบัติได้ตามข้อบังคับนี้ ให้เสนอคณะกรรมการททท. พิจารณากำหนดวิธีการซื้อหรือจ้าง หรือยกเว้น หรือผ่อนผันการไม่ปฏิบัติตามข้อบังคับนี้เป็นกรณี ๆ ไปหมวด ๒การจัดหาพัสดุ ส่วนที่ ๑การซื้อและการจ้าง ข้อ ๑๐การซื้อและการจ้าง ให้ ททท. ส่งเสริมพัสดุที่ผลิตในประเทศไทยหรือส่งเสริมกิจการของคนไทยแล้วแต่กรณีวิธีซื้อและวิธีจ้างข้อ ๑๑การซื้อและการจ้างกระทำได้ ๕ วิธี คือ(๑) วิธีตกลงราคา(๒) วิธีสอบราคา(๓) วิธีประกวดราคา(๔) วิธีพิเศษ(๕) วิธีกรณีพิเศษข้อ ๑๒[๒] การซื้อหรือการจ้างโดยวิธีตกลงราคาได้แก่การซื้อหรือการจ้างครั้งหนึ่งที่มีราคาไม่เกิน ๑๐๐,๐๐๐ บาทข้อ ๑๓[๓] การซื้อหรือการจ้างโดยวิธีสอบราคาได้แก่การซื้อหรือจ้างครั้งหนึ่งที่มีราคาเกิน ๑๐๐,๐๐๐ บาท แต่ไม่เกิน ๒,๐๐๐,๐๐๐บาทข้อ ๑๔[๔] การซื้อหรือการจ้างโดยวิธีประกวดราคาได้แก่การซื้อหรือการจ้างครั้งหนึ่งที่มีราคาเกิน ๒,๐๐๐,๐๐๐ บาทข้อ ๑๕การซื้อหรือการจ้างตามข้อ ๑๒ และข้อ ๑๓ ถ้าผู้สั่งซื้อหรือผู้สั่งจ้างเห็นสมควรจะสั่งให้กระทำโดยวิธีที่กำหนดไว้สำหรับวงเงินที่สูงกว่าก็ได้การแบ่งซื้อหรือแบ่งจ้างโดยลดวงเงินที่จะซื้อหรือจ้างในครั้งเดียวกันเพื่อให้วงเงินต่ำกว่าที่กำหนดโดยวิธีหนึ่งวิธีใดหรือเพื่อให้อำนาจสั่งซื้อหรือสั่งจ้างเปลี่ยนไปจะกระทำมิได้การซื้อหรือการจ้างซึ่งดำเนินการด้วยเงินกู้ผู้สั่งซื้อหรือผู้สั่งจ้างจะสั่งให้กระทำตามวงเงินที่สัญญาเงินกู้กำหนดก็ได้ข้อ ๑๖[๕] การซื้อโดยวิธีพิเศษได้แก่การซื้อครั้งหนึ่งที่มีราคาเกิน ๑๐๐,๐๐๐ บาทให้กระทำได้เฉพาะกรณีหนึ่งกรณีใดดังต่อไปนี้(๑) เป็นพัสดุที่จะขายทอดตลาดโดยส่วนราชการ รัฐวิสาหกิจ องค์การระหว่างประเทศหรือหน่วยงานของต่างประเทศ(๒) เป็นพัสดุที่ต้องซื้อเร่งด่วน หากล่าช้าอาจจะเสียหายแก่การปฏิบัติงาน(๓) เป็นพัสดุที่โดยลักษณะของการใช้งานหรือมีข้อจำกัดทางเทคนิคที่จำเป็นต้องระบุยี่ห้อเป็นการเฉพาะและหมายความรวมถึงอะไหล่รถประจำตำแหน่ง หรือยารักษาโรค(๔) เป็นพัสดุที่มีความต้องการใช้เพิ่มขึ้นในสถานการณ์ที่จำเป็นหรือเร่งด่วน หรือเพื่อประโยชน์ของ ททท. และจำเป็นต้องซื้อเพิ่ม(๕) เป็นพัสดุที่จำเป็นต้องซื้อโดยตรงจากต่างประเทศหรือดำเนินการโดยผ่านองค์การระหว่างประเทศ(๖) เป็นพัสดุที่จำเป็นต้องซื้อจากผู้ผลิตหรือผู้แทนจำหน่ายโดยตรง(๗) เป็นพัสดุที่ได้ดำเนินการซื้อโดยวิธีอื่นแล้วไม่ได้ผลดี(๘)เป็นพัสดุที่เป็นที่ดินหรือสิ่งก่อสร้างซึ่งจำเป็นต้องซื้อเฉพาะแห่งข้อ ๑๗[๖] การจ้างโดยวิธีพิเศษได้แก่การจ้างครั้งหนึ่งที่มีราคาเกิน ๑๐๐,๐๐๐ บาท ให้กระทำได้เฉพาะกรณีหนึ่งกรณีใดดังต่อไปนี้(๑) เป็นงานที่ต้องการช่างผู้มีฝีมือโดยเฉพาะหรือผู้มีความชำนาญเป็นพิเศษ(๒) เป็นงานจ้างซ่อมพัสดุที่จำเป็นต้องถอดตรวจให้ทราบความชำรุดเสียหายเสียก่อนจึงจะประมาณค่าซ่อมได้(๓) เป็นงานที่ต้องกระทำโดยเร่งด่วน หากล่าช้าอาจจะเสียหายแก่การปฏิบัติงาน(๔) เป็นงานที่จำเป็นต้องการจ้างเพิ่มในสถานการณ์ที่จำเป็น หรือเร่งด่วนหรือเพื่อประโยชน์แก่ ททท. และจำเป็นต้องจ้างเพิ่ม(๕) เป็นงานจ้างเหมาเกี่ยวกับการให้บริการนำเที่ยว(๖) เป็นงานจ้างโฆษณาหรือประชาสัมพันธ์(๗) เป็นงานที่ได้ดำเนินการจ้างโดยวิธีอื่นแล้วไม่ได้ผลดีข้อ ๑๘สำหรับสำนักงานสาขาทั้งในประเทศและต่างประเทศ หรือในกรณีที่มีกิจกรรมที่ต้องปฏิบัตินอกสถานที่ตั้งสำนักงานตามปกติจะซื้อหรือจ้างโดยวิธีพิเศษก็ได้ข้อ ๑๙การซื้อหรือการจ้างโดยวิธีกรณีพิเศษ ได้แก่การซื้อหรือการจ้างในกรณีดังต่อไปนี้(๑)การซื้อหรือการจ้างจากส่วนราชการหรือรัฐวิสาหกิจซึ่งเป็นผู้ผลิตพัสดุหรือทำงานจ้างนั้นเอง(๒) การซื้อหรือการจ้างจากบริษัทที่ ททท.ลงทุนหรือร่วมทุนด้วย(๓)การซื้อหรือการจ้างที่มีกฎหมายหรือมติคณะรัฐมนตรีกำหนดให้ซื้อหรือจ้างจากส่วนราชการหรือรัฐวิสาหกิจและกรณีนี้ให้รวมถึงหน่วยงานอื่นที่มีกฎหมายหรือมติคณะรัฐมนตรีกำหนดด้วยรายงานขอซื้อและขอจ้างข้อ ๒๐ก่อนดำเนินการซื้อหรือจ้างทุกวิธี นอกจากการซื้อที่ดินหรือสิ่งก่อสร้างตามข้อ๒๑ ให้เจ้าหน้าที่พัสดุทำรายงานเสนอผู้ว่าการตามรายการดังต่อไปนี้(๑) เหตุผลและความจำเป็นที่ต้องซื้อหรือจ้าง(๒) รายละเอียดของพัสดุที่จะซื้อหรืองานที่จะจ้าง(๓) ราคามาตรฐานหรือราคากลางของทางราชการหรือราคาที่เคยซื้อหรือจ้างครั้งหลังสุดภายในระยะเวลา๑ ปีงบประมาณ(๔) วงเงินที่จะซื้อหรือจ้าง โดยให้ระบุวงเงินงบประมาณวงเงินตามโครงการเงินกู้ที่จะซื้อหรือจ้างในครั้งนั้นทั้งหมดถ้าไม่มีวงเงินดังกล่าว ให้ระบุวงเงินที่ประมาณว่าจะซื้อหรือจ้างในครั้งนั้น(๕)กำหนดเวลาที่ต้องการใช้พัสดุนั้นหรือให้งานนั้นแล้วเสร็จ(๖)วิธีที่จะซื้อหรือจ้างและเหตุผลที่ต้องซื้อหรือจ้างโดยวิธีนั้น(๗) ข้อเสนออื่น ๆ เช่น การขออนุมัติแต่งตั้งคณะกรรมการต่างๆ ที่จำเป็นในการซื้อหรือจ้าง การออกประกาศสอบราคาหรือประกาศประกวดราคาการซื้อหรือการจ้างโดยวิธีตกลงราคาในวงเงินไม่เกิน ๑๐,๐๐๐บาท และการซื้อหรือการจ้างโดยวิธีพิเศษกรณีเร่งด่วนตามข้อ ๑๖ (๒) หรือข้อ ๑๗ (๓)ซึ่งไม่อาจทำรายงานตามปกติได้ เจ้าหน้าที่พัสดุหรือเจ้าหน้าที่ผู้รับผิดชอบในการปฏิบัติงานนั้นจะทำรายงานตามวรรคหนึ่งเฉพาะรายการที่เห็นว่าจำเป็นก็ได้[๗]ข้อ ๒๑ก่อนดำเนินการซื้อที่ดินหรือสิ่งก่อสร้าง ให้เจ้าหน้าที่พัสดุจัดทำรายงานเสนอผู้ว่าการตามรายการดังต่อไปนี้(๑) เหตุผลและความจำเป็นที่ต้องซื้อ(๒) รายละเอียดของที่ดินหรือส่งก่อสร้างที่ต้องการซื้อรวมทั้งเนื้อที่และท้องที่ที่ต้องการ(๓) ราคาประเมินของทางราชการในท้องที่นั้น(๔)ราคาซื้อขายของที่ดินหรือสิ่งก่อสร้างใกล้เคียงบริเวณที่จะซื้อครั้งหลังสุดประมาณ๓ ราย(๕) วงเงินที่จะซื้อ โดยให้ระบุวงเงินงบประมาณวงเงินตามโครงการเงินกู้ที่จะซื้อในครั้งนั้นทั้งหมด ถ้าไม่มีวงเงินดังกล่าวให้ระบุวงเงินที่ประมาณว่าจะซื้อในครั้งนั้น(๖) วิธีที่จะซื้อและเหตุผลที่ต้องการซื้อโดยวิธีนั้น(๗) ข้อเสนออื่น ๆ เช่น การขออนุมัติแต่งตั้งคณะกรรมการต่างๆ ที่จำเป็นในการซื้อ การออกประกาศสอบราคาหรือประกาศประกวดราคาการซื้อที่ดินหรือสิ่งก่อสร้างให้ติดต่อกับเจ้าของโดยตรงเว้นแต่การซื้อที่ดินหรือสิ่งก่อสร้างในต่างประเทศที่จำเป็นต้องติดต่อผ่านนายหน้าหรือดำเนินการในทำนองเดียวกันตามกฎหมายหรือประเพณีนิยมของท้องถิ่นข้อ ๒๒เมื่อผู้ว่าการให้ความเห็นชอบตามรายงานที่เสนอตามข้อ ๒๐ หรือข้อ ๒๑ แล้วให้เจ้าหน้าที่พัสดุดำเนินการตามวิธีการซื้อหรือการจ้างนั้น ๆ ต่อไปได้กรรมการข้อ ๒๓ในการดำเนินการซื้อหรือจ้างแต่ละครั้ง ให้ผู้ว่าการแต่งตั้งคณะกรรมการขึ้นเพื่อปฏิบัติการตามข้อบังคับนี้แล้วแต่กรณี คือ(๑) คณะกรรมการเปิดซองสอบราคา(๒) คณะกรรมการรับและเปิดซองประกวดราคา(๓) คณะกรรมการพิจารณาผลการประกวดราคา(๔) คณะกรรมการจัดซื้อหรือจัดจ้างโดยวิธีพิเศษ(๕) คณะกรรมการตรวจรับพัสดุ(๖) คณะกรรมการตรวจการจ้างการซื้อหรือการจ้างโดยวิธีพิเศษของสำนักงานสาขาจะไม่แต่งตั้งคณะกรรมการตาม(๔) ก็ได้ และการซื้อหรือการจ้างโดยวิธีพิเศษตามข้อ ๑๖ (๒) และข้อ ๑๗ (๓) สำหรับส่วนกลางจะไม่แต่งตั้งคณะกรรมการตาม(๔) ก็ได้ข้อ ๒๔คณะกรรมการตามข้อ ๒๓ แต่ละคณะ ให้ประกอบด้วยประธานกรรมการ ๑ คน และกรรมการอย่างน้อย๒ คน โดยปกติให้แต่งตั้งจากพนักงานตั้งแต่ระดับ ๓ หรือเทียบเท่าขึ้นไปในกรณีจำเป็นเพื่อประโยชน์ของ ททท. จะแต่งตั้งบุคคลที่มิใช่พนักงานร่วมเป็นกรรมการด้วยก็ได้ถ้าประธานกรรมการไม่สามารถปฏิบัติหน้าที่ได้ให้ผู้ว่าการแต่งตั้งพนักงานที่มีคุณสมบัติดังกล่าวข้างต้นทำหน้าที่เป็นประธานกรรมการแทนในกรณีเมื่อถึงกำหนดเวลาการเปิดซองสอบราคาหรือรับซองประกวดราคาแล้วประธานกรรมการยังไม่มาปฏิบัติหน้าที่ให้กรรมการที่มาประชุมเลือกกรรมการคนหนึ่งทำหน้าที่ประธานกรรมการในเวลานั้นโดยให้คณะกรรมการดังกล่าวปฏิบัติหน้าที่เฉพาะข้อ ๓๑ (๑) หรือข้อ ๓๘ แล้วแต่กรณีแล้วรายงานประธานกรรมการซึ่งผู้ว่าการแต่งตั้งเพื่อดำเนินการต่อไปในการซื้อหรือการจ้างครั้งเดียวกันห้ามแต่งตั้งผู้ที่เป็นกรรมการรับและเปิดซองประกวดราคาเป็นกรรมการพิจารณาผลการประกวดราคาหรือแต่งตั้งผู้ที่เป็นกรรมการเปิดซองสอบราคาหรือกรรมการพิจารณาผลการประกวดราคาเป็นกรรมการตรวจรับพัสดุคณะกรรมการทุกคณะเว้นแต่คณะกรรมการรับและเปิดซองประกวดราคาควรแต่งตั้งผู้ชำนาญการหรือผู้ทรงคุณวุฒิเกี่ยวกับพัสดุหรืองานจ้างนั้นๆ เข้าร่วมเป็นกรรมการด้วยสำหรับการซื้อหรือการจ้างในวงเงินไม่เกิน ๕๐,๐๐๐ บาทหรือการซื้อหรือการจ้างโดยวิธีพิเศษตามข้อ ๑๖ (๒) หรือข้อ ๑๗ (๓)หรือการซื้อหรือการจ้างโดยวิธีพิเศษของสำนักงานสาขาจะแต่งตั้งพนักงานเพียงคนเดียวเป็นผู้ตรวจรับพัสดุหรืองานจ้างนั้นโดยให้ปฏิบัติหน้าที่เช่นเดียวกับคณะกรรมการตรวจรับพัสดุหรือคณะกรรมการตรวจการจ้างก็ได้ส่วนการซื้อหรือการจ้างสำหรับกิจกรรมที่ต้องปฏิบัตินอกสถานที่ตั้งสำนักงานตามปกติให้ผู้จ่ายเงินค่าพัสดุหรืองานจ้าง แล้วแต่กรณี เป็นผู้ตรวจรับพัสดุหรืองานจ้างนั้นๆ โดยให้ปฏิบัติหน้าที่เช่นเดียวกับคณะกรรมการตรวจรับพัสดุหรือคณะกรรมการตรวจการจ้างข้อ ๒๕ในการประชุมปรึกษาของคณะกรรมการแต่ละคณะ ต้องมีกรรมการมาพร้อมกันไม่น้อยกว่ากึ่งหนึ่งของจำนวนกรรมการทั้งหมด โดยให้ประธานกรรมการและกรรมการแต่ละคนมีเสียงหนึ่งในการลงมติมติของคณะกรรมการให้ถือเสียงข้างมากเว้นแต่คณะกรรมการตรวจรับพัสดุและคณะกรรมการตรวจการจ้างให้ถือมติเอกฉันท์ในกรณีกรรมการบางคนไม่ยอมรับพัสดุหรืองานจ้างนั้นโดยทำความเห็นแย้งไว้ให้นำข้อ๔๖ (๗) หรือข้อ ๔๗ (๕) แล้วแต่กรณี มาใช้บังคับ สำหรับคณะกรรมการคณะอื่นถ้าผู้ใดไม่เห็นด้วยให้ทำบันทึกความเห็นแย้งไว้ด้วยข้อ ๒๖การแต่งตั้งคณะกรรมการตามข้อ ๒๓ สำหรับสำนักงานสาขาถ้ามีพนักงานในสำนักงานนั้นไม่พอที่จะปฏิบัติตามข้อ๒๔ หรือข้อ ๒๕ ได้ จะแต่งตั้งพนักงานคนหนึ่ง และลูกจ้างของสำนักงานนั้นหรือบุคคลอื่นร่วมเป็นกรรมการคณะหนึ่งคณะใดหรือทุกคณะก็ได้ข้อ ๒๗ในการซื้อหรือการจ้างทำพัสดุที่มีเทคนิคพิเศษและจำเป็นต้องใช้ผู้เชี่ยวชาญในการพิจารณาเป็นการเฉพาะให้อยู่ในดุลพินิจของผู้ว่าการที่จะพิจารณาว่าจ้างที่ปรึกษาให้ความเห็นประกอบการพิจารณาในการซื้อหรือจ้างในขั้นตอนหนึ่งขั้นตอนใดได้ตามความจำเป็นวิธีตกลงราคาข้อ ๒๘การซื้อหรือการจ้างโดยวิธีตกลงราคา ให้เจ้าหน้าที่พัสดุติดต่อตกลงราคากับผู้ขายหรือผู้รับจ้างโดยตรงแล้วจัดซื้อหรือจ้างได้ภายในวงเงินที่ได้รับความเห็นชอบตามข้อ ๒๒การซื้อหรือการจ้างโดยวิธีตกลงราคาในกรณีจำเป็นและเร่งด่วนที่เกิดขึ้นโดยไม่ได้คาดหมายไว้ก่อนและไม่อาจดำเนินการตามปกติได้ทันให้เจ้าหน้าที่พัสดุหรือเจ้าหน้าที่ผู้รับผิดชอบในการปฏิบัติงานนั้นดำเนินการไปก่อนแล้วรีบรายงานขอความเห็นชอบต่อผู้ว่าการและเมื่อผู้ว่าการให้ความเห็นชอบให้ถือว่ารายงานดังกล่าวเป็นหลักฐานการตรวจรับโดยอนุโลมวิธีสอบราคาข้อ ๒๙การซื้อหรือการจ้างโดยวิธีสอบราคา ให้ดำเนินการดังนี้(๑) ก่อนวันเปิดซองสอบราคาไม่น้อยกว่า ๗ วันให้เจ้าหน้าที่พัสดุส่งประกาศเผยแพร่การสอบราคาและเอกสารสอบราคาไปยังผู้มีอาชีพขายหรือรับจ้างทำงานนั้นโดยตรงหรือโดยทางไปรษณีย์ลงทะเบียนให้มากที่สุดเท่าที่จะทำได้กับให้ปิดประกาศเผยแพร่การสอบราคาไว้โดยเปิดเผยณ ที่ทำการของ ททท.(๒) ในการยื่นซองสอบราคาผู้เสนอราคาจะต้องผนึกซองจ่าหน้าถึงประธานกรรมการเปิดซองสอบราคาการซื้อหรือการจ้างครั้งนั้นและส่งถึง ททท. ก่อนวันเปิดซองสอบราคาโดยยื่นตรงต่อ ททท.หรือส่งทางไปรษณีย์ลงทะเบียนกรณีที่ ททท. กำหนดให้ทำได้(๓) ให้เจ้าหน้าที่ลงรับโดยไม่เปิดซองพร้อมระบุวันและเวลาที่รับซองในกรณีที่ผู้เสนอราคามายื่นซองโดยตรงให้ออกใบรับให้แก่ผู้ยื่นซองสำหรับกรณีที่เป็นการยื่นซองทางไปรษณีย์ ให้ถือวันและเวลาที่ ททท.ลงรับจากไปรษณีย์เป็นเวลารับซอง และให้ส่งมอบซองให้แก่เจ้าหน้าที่พัสดุทันที(๔) ให้เจ้าหน้าที่พัสดุเก็บรักษาซองเสนอราคาทุกรายโดยไม่เปิดซองและเมื่อถึงกำหนดเวลาเปิดซองสอบราคาให้ส่งมอบซองเสนอราคาพร้อมทั้งรายงานผลการรับซองต่อคณะกรรมการเปิดซองสอบราคาเพื่อดำเนินการต่อไปข้อ ๓๐เอกสารสอบราคา ให้มีรายการทำนองเดียวกับเอกสารประกวดราคาตามข้อ ๓๕ เว้นแต่ไม่ต้องวางหลักประกันซองข้อ ๓๑ คณะกรรมการเปิดซองสอบราคามีหน้าที่ดังนี้(๑)เปิดซองใบเสนอราคาและอ่านแจ้งราคาพร้อมบัญชีรายการเอกสารหลักฐานต่าง ๆ ของผู้เสนอราคาทุกรายโดยเปิดเผยตาม วัน เวลาและสถานที่ที่กำหนด และตรวจสอบรายการเอกสารตามบัญชีของผู้เสนอราคาทุกรายแล้วให้กรรมการทุกคนลงลายมือชื่อกำกับไว้ในใบเสนอราคาและเอกสารประกอบใบเสนอราคาทุกแผ่น(๒) ตรวจสอบคุณสมบัติของผู้เสนอราคา ใบเสนอราคา แคตตาล็อคหรือแบบรูปและรายการละเอียดแล้วคัดเลือกผู้เสนอราคาที่ถูกต้องตามเงื่อนไขในเอกสารสอบราคา(๓) พิจารณาคัดเลือกพัสดุหรืองานจ้างของผู้เสนอราคาที่ถูกต้องตาม(๒) ที่มีคุณภาพและคุณสมบัติเป็นประโยชน์ต่อ ททท.และเสนอให้ซื้อหรือจ้างจากรายที่คัดเลือกไว้แล้วซึ่งเสนอราคาต่ำสุดในกรณีที่ผู้เสนอราคาต่ำสุดดังกล่าวไม่ยอมเข้าทำสัญญาหรือข้อตกลงกับททท. ในเวลาที่กำหนดตามเอกสารสอบราคา ให้คณะกรรมการพิจารณาจากผู้เสนอราคาต่ำรายถัดไปตามลำดับถ้ามีผู้เสนอราคาเท่ากันหลายรายให้เรียกผู้เสนอราคาดังกล่าวมาขอให้เสนอราคาใหม่พร้อมกันด้วยวิธียื่นซองเสนอราคาถ้าปรากฏว่าราคาของผู้เสนอราคารายที่คณะกรรมการเห็นสมควรซื้อหรือจ้างสูงกว่าวงเงินที่จะซื้อหรือจ้างให้คณะกรรมการเปิดซองสอบราคาดำเนินการตามข้อ ๓๒(๔)ในกรณีที่มีผู้เสนอราคาถูกต้องตามรายการละเอียดและเงื่อนไขที่กำหนดไว้ในเอกสารสอบราคาเพียงรายเดียวให้คณะกรรมการดำเนินการตาม (๓) โดยอนุโลม(๕) ให้คณะกรรมการรายงานผลการพิจารณาและความเห็นพร้อมด้วยเอกสารที่ได้รับไว้ทั้งหมดต่อผู้ว่าการเพื่อสั่งการข้อ ๓๒การซื้อหรือการจ้างโดยวิธีสอบราคาที่ปรากฏว่าราคาของผู้เสนอราคารายที่คณะกรรมการเปิดซองสอบราคาเห็นสมควรซื้อหรือจ้างยังสูงกว่าวงเงินที่จะซื้อหรือจ้างให้คณะกรรมการดำเนินการตามลำดับ ดังนี้(๑) เรียกผู้เสนอราคารายนั้นมาต่อรองราคาให้ต่ำสุดเท่าที่จะทำได้หากผู้เสนอราคารายนั้นยอมลดราคาแล้วราคาที่เสนอใหม่ไม่สูงกว่าวงเงินที่จะซื้อหรือจ้างหรือสูงกว่า แต่ส่วนที่สูงกว่านั้นไม่เกินร้อยละ ๑๐ ของวงเงินที่จะซื้อหรือจ้างหรือต่อรองแล้วไม่ยอมลดราคาลงอีก แต่ส่วนที่สูงกว่าวงเงินที่จะซื้อหรือจ้างนั้นไม่เกินร้อยละ๑๐ ของวงเงินที่จะซื้อหรือจ้าง ถ้าเห็นว่าราคาดังกล่าวเป็นราคาที่เหมาะสมก็ให้เสนอซื้อหรือจ้างจากผู้เสนอราคารายนั้น(๒) ถ้าดำเนินการตาม (๑) แล้วไม่ได้ผลให้เรียกผู้เสนอราคาที่คณะกรรมการเห็นสมควรซื้อหรือจ้างทุกรายมาต่อรองราคาใหม่พร้อมกันด้วยวิธียื่นซองเสนอราคาภายในกำหนดระยะเวลาอันสมควรหากรายใดไม่มายื่นซองให้ถือว่ารายนั้นยืนราคาตามที่เสนอไว้เดิมหากผู้เสนอราคาต่ำสุดในการต่อรองราคาครั้งนี้เสนอราคาไม่สูงกว่าวงเงินที่จะซื้อหรือจ้างหรือสูงกว่าแต่ส่วนที่สูงกว่านั้นไม่เกินร้อยละ ๑๐ ของวงเงินที่จะซื้อหรือจ้างถ้าเห็นว่าราคาดังกล่าวเป็นราคาที่เหมาะสมแล้วก็ให้เสนอซื้อหรือจ้างจากผู้เสนอราคารายนั้น(๓) ถ้าดำเนินการตาม (๒) แล้วไม่ได้ผลให้เสนอความเห็นต่อผู้ว่าการเพื่อประกอบการใช้ดุลพินิจว่าจะสมควรลดรายการ ลดจำนวนหรือลดเนื้องาน หรือขอเงินเพิ่มเติมหรือยกเลิกการสอบราคาเพื่อดำเนินการสอบราคาใหม่วิธีประกวดราคาข้อ ๓๓การซื้อหรือการจ้างโดยวิธีประกวดราคา ให้เจ้าหน้าที่พัสดุปิดประกาศประกวดราคาโดยเปิดเผยณ ที่ทำการของ ททท. และส่งไปประกาศทางวิทยุกระจายเสียงและศูนย์รวมข่าวประกวดราคาโดยจะส่งประกาศไปลงในหนังสือพิมพ์ด้วยก็ได้ หากเห็นสมควรจะส่งประกาศดังกล่าวไปยังผู้มีอาชีพขายหรือรับจ้างทำงานโดยตรงหรือจะโฆษณาด้วยวิธีอื่นอีกก็ได้การดำเนินการตามวรรคหนึ่งจะต้องกระทำก่อนวันรับซองประกวดราคาไม่น้อยกว่า ๑๕ วันข้อ ๓๔การให้หรือขายเอกสารประกวดราคาในการประกวดราคาทั้งคุณลักษณะเฉพาะหรือรายละเอียดให้กระทำ ณ สถานที่ที่ผู้ต้องการสามารถติดต่อได้โดยสะดวกและไม่เป็นเขตหวงห้ามกับจะต้องจัดเตรียมไว้ให้มากพอสำหรับความต้องการของผู้มาขอรับหรือขอซื้อที่มีอาชีพขายหรือทำงานจ้างนั้นอย่างน้อยรายละ๑ ชุดในกรณีที่มีการขาย ให้กำหนดราคาพอสมควรกับค่าใช้จ่ายที่ททท. ต้องเสียไปในการจัดทำสำเนาเอกสารประกวดราคานั้นถ้ามีการยกเลิกการประกวดราคาครั้งนั้นและมีการประกวดราคาใหม่ให้ผู้รับหรือซื้อเอกสารประกวดราคาในการประกวดราคาครั้งก่อนมีสิทธิใช้เอกสารประกวดราคานั้นหรือได้รับเอกสารประกวดราคาใหม่โดยไม่ต้องเสียค่าซื้อเอกสารประกวดราคาอีกข้อ ๓๕เอกสารประกวดราคาให้เป็นไปตามแบบที่ผู้ว่าการกำหนดข้อ ๓๖ก่อนวันเปิดซองประกวดราคา หากมีความจำเป็นที่จะต้องชี้แจงหรือให้รายละเอียดเพิ่มเติมเพื่อประโยชน์แก่ททท. หรือมีความจำเป็นต้องแก้ไขคุณลักษณะเฉพาะหรือรายละเอียดที่เป็นสาระสำคัญซึ่งมิได้กำหนดไว้ในเอกสารประกวดราคาตั้งแต่ต้นให้จัดทำเป็นเอกสารประกวดราคาเพิ่มเติม และดำเนินการตามข้อ ๓๓ โดยอนุโลมกับแจ้งเป็นหนังสือให้ผู้ที่ขอรับหรือขอซื้อเอกสารประกวดราคาไปแล้วทุกรายด้วยการดำเนินการตามวรรคหนึ่ง หากจะเป็นเหตุให้ผู้เสนอราคาไม่สามารถยื่นซองประกวดราคาได้ทันตามกำหนดเดิมให้เลื่อนวันและเวลาการรับซอง การปิดการรับซองและการเปิดซองประกวดราคาตามความจำเป็นด้วยข้อ ๓๗นอกจากกรณีที่กำหนดไว้ตามข้อ ๓๖ เมื่อถึงกำหนดวันรับซองประกวดราคาห้ามมิให้ร่นหรือเลื่อนหรือเปลี่ยนแปลงกำหนดเวลารับซองและเปิดซองประกวดราคาข้อ ๓๘[๘]คณะกรรมการรับและเปิดซองประกวดราคามีหน้าที่ดังนี้(๑) รับซองประกวดราคา ลงทะเบียนรับซองไว้เป็นหลักฐาน ลงชื่อกำกับซองและบันทึกไว้ที่หน้าซองว่าเป็นของผู้ใด(๒) ตรวจสอบหลักประกันซองร่วมกับเจ้าหน้าที่การเงินและให้เจ้าหน้าที่การเงินออกใบรับให้แก่ผู้ยื่นซองไว้เป็นหลักฐานหากไม่ถูกต้องให้หมายเหตุในใบรับและบันทึกในรายงานด้วยกรณีหลักประกันซองเป็นหนังสือค้ำประกันให้ส่งสำเนาหนังสือค้ำประกันให้ธนาคารบรรษัทเงินทุนอุตสาหกรรมแห่งประเทศไทย บริษัทเงินทุนหรือบริษัทเงินทุนหลักทรัพย์ผู้ออกหนังสือค้ำประกันทราบโดยทางไปรษณีย์ลงทะเบียนตอบรับด้วย(๓) รับเอกสารหลักฐานต่าง ๆ ตามบัญชีรายการเอกสารของผู้เสนอราคาพร้อมทั้งพัสดุตัวอย่างแคตตาล็อค หรือแบบรูปและรายการละเอียด (ถ้ามี) หากไม่ถูกต้องให้บันทึกในรายงานไว้ด้วย(๔) เมื่อพ้นกำหนดเวลารับซองประกวดราคาแล้วห้ามรับซองประกวดราคาหรือเอกสารหลักฐานต่าง ๆ ตามเงื่อนไขที่กำหนดในเอกสารประกวดราคาอีก(๕) เปิดซองใบเสนอราคาและอ่านแจ้งราคาพร้อมบัญชีรายการเอกสารหลักฐานต่างๆ ของผู้เสนอราคาทุกรายโดยเปิดเผยตามเวลาและสถานที่ที่กำหนด และให้กรรมการทุกคนลงลายมือชื่อกำกับไว้ในใบเสนอราคาและเอกสารประกอบใบเสนอราคาทุกแผ่นในกรณีที่มีการยื่นซองข้อเสนอทางเทคนิคและข้อเสนออื่น ๆแยกจากซองข้อเสนอด้านราคาซึ่งต้องพิจารณาทางเทคนิคและอื่น ๆ ก่อนตามเงื่อนไขที่กำหนดไว้ตามข้อ ๔๒ ทวิ และข้อ ๔๒ จัตวาคณะกรรมการรับและเปิดซองประกวดราคาไม่ต้องปฏิบัติหน้าที่ตามวรรคหนึ่งโดยให้เป็นหน้าที่ของคณะกรรมการพิจารณาผลการประกวดราคาที่จะต้องดำเนินการต่อไป(๖) ส่งมอบใบเสนอราคาทั้งหมดและเอกสารหลักฐานต่าง ๆ พร้อมด้วยบันทึกรายงานการดำเนินการต่อคณะกรรมการพิจารณาผลการประกวดราคาทันทีในวันเดียวกันข้อ ๓๙คณะกรรมการพิจารณาผลการประกวดราคา มีหน้าที่ดังนี้(๑) ตรวจสอบคุณสมบัติของผู้เสนอราคา ใบเสนอราคา เอกสารหลักฐานต่างๆ พัสดุตัวอย่าง แคตตาล็อค หรือแบบรูปและรายการละเอียด แล้วคัดเลือกผู้เสนอราคาที่ถูกต้องตามเงื่อนไขในเอกสารประกวดราคาในกรณีที่ผู้เสนอราคารายใดเสนอรายละเอียดแตกต่างไปจากเงื่อนไขที่กำหนดในเอกสารประกวดราคาในส่วนที่มิใช่สาระสำคัญและความแตกต่างนั้นไม่มีผลทำให้เกิดการได้เปรียบเสียเปรียบต่อผู้เสนอราคารายอื่นหรือเป็นการผิดพลาดเล็กน้อย ให้พิจารณาผ่อนปรนให้ผู้เข้าประกวดราคาโดยไม่ตัดผู้เข้าประกวดราคารายนั้นออกในการพิจารณาคณะกรรมการอาจสอบถามข้อเท็จจริงจากผู้เสนอราคารายใดก็ได้แต่จะให้ผู้เสนอราคารายใดเปลี่ยนแปลงสาระสำคัญที่เสนอไว้แล้วมิได้(๒)พิจารณาคัดเลือกพัสดุหรืองานจ้างหรือคุณสมบัติของผู้เสนอราคาที่ตรวจสอบแล้วตาม (๑)ซึ่งมีคุณภาพและคุณสมบัติเป็นประโยชน์ต่อ ททท. แล้วเสนอให้ซื้อหรือจ้างจากรายที่คัดเลือกไว้แล้วซึ่งเสนอราคาต่ำสุดในกรณีที่ผู้เสนอราคาต่ำสุดดังกล่าวไม่ยอมเข้าทำสัญญาหรือข้อตกลงกับททท. ในเวลาที่กำหนดตามเอกสารประกวดราคาให้คณะกรรมการพิจารณาจากผู้เสนอราคาต่ำรายถัดไปตามลำดับถ้ามีผู้เสนอราคาเท่ากันหลายรายให้เรียกผู้เสนอราคาดังกล่าวมาขอให้เสนอราคาใหม่พร้อมกันด้วยวิธียื่นซองเสนอราคาถ้าปรากฏว่าราคาของผู้เสนอราคารายที่คณะกรรมการเห็นสมควรซื้อหรือจ้างสูงกว่าวงเงินที่จะซื้อหรือจ้างให้คณะกรรมการพิจารณาผลการประกวดราคาดำเนินการตามข้อ ๓๒ โดยอนุโลม(๓) ให้คณะกรรมการรายงานผลพิจารณาและความเห็น พร้อมด้วยเอกสารที่ได้รับไว้ทั้งหมดต่อผู้ว่าการเพื่อสั่งการข้อ ๔๐เมื่อคณะกรรมการพิจารณาผลการประกวดราคาได้ดำเนินการตามข้อ ๓๙ (๑) แล้วปรากฏว่ามีผู้เสนอราคารายเดียวหรือมีผู้เสนอราคาหลายรายแต่ถูกต้องตรงตามรายการละเอียดและเงื่อนไขที่กำหนดไว้ในเอกสารประกวดราคาเพียงรายเดียวโดยปกติให้เสนอผู้ว่าการยกเลิกการประกวดราคาครั้งนั้นแต่ถ้าคณะกรรมการพิจารณาผลการประกวดราคาเห็นว่ามีเหตุผลสมควรที่จะดำเนินการต่อไปโดยไม่ต้องยกเลิกการประกวดราคาก็ให้ดำเนินการตามข้อ ๓๙ (๒) โดยอนุโลมข้อ ๔๑ ในกรณีที่ไม่มีผู้เสนอราคาหรือมีแต่ไม่ถูกต้องตรงตามรายการละเอียดและเงื่อนไขที่กำหนดให้เสนอผู้ว่าการยกเลิกการประกวดราคาครั้งนั้น เพื่อดำเนินการประกวดราคาใหม่หากผู้ว่าการเห็นว่าการประกวดราคาใหม่จะไม่ได้ผลดีจะสั่งให้ดำเนินการซื้อหรือจ้างโดยวิธีพิเศษตามข้อ๑๖ (๖) หรือข้อ ๑๗ (๖) แล้วแต่กรณี ก็ได้ข้อ ๔๒หลังจากการประกวดราคาแล้วแต่ยังไม่ได้ทำสัญญาหรือตกลงซื้อหรือจ้างกับผู้เสนอราคารายใด ถ้ามีความจำเป็นเพื่อประโยชน์ของ ททท. อันเป็นเหตุให้ต้องเปลี่ยนแปลงสาระสำคัญในรายการละเอียดหรือเงื่อนไขที่กำหนดไว้ในเอกสารประกวดราคาซึ่งทำให้เกิดการได้เปรียบเสียเปรียบระหว่างผู้เข้าประกวดราคาด้วยกันให้ผู้ว่าการพิจารณายกเลิกการประกวดราคาครั้งนั้นข้อ ๔๒ ทวิ[๙]การซื้อหรือการจ้างที่มีลักษณะจำเป็นจะต้องคำนึงถึงเทคโนโลยีของพัสดุและหรือข้อกำหนดคุณสมบัติของผู้เข้าเสนอราคา ซึ่งอาจจะมีข้อเสนอที่ไม่อยู่ในฐานเดียวกันเป็นเหตุให้มีปัญหาในการพิจารณาตัดสินและเพื่อขจัดปัญหาดังกล่าวจำเป็นต้องให้มีการปรับปรุงข้อเสนอให้ครบถ้วนและเป็นไปตามความต้องการก่อนพิจารณาด้านราคาให้ถือปฏิบัติเช่นเดียวกับการประกวดราคาโดยทั่วไปเว้นแต่กำหนดให้ผู้เข้าเสนอราคายื่นซองประกวดราคาโดยแยกเป็น(๑) ซองข้อเสนอด้านเทคนิคและข้อเสนออื่น ๆ(๒) ซองข้อเสนอด้านราคาทั้งนี้ ให้กำหนดวิธีการ ขั้นตอนและหลักเกณฑ์การพิจารณาไว้เป็นเงื่อนไขในเอกสารประกวดราคาด้วยข้อ ๔๒ ตรี[๑๐] เพื่อให้เป็นไปตามข้อ ๔๒ ทวิให้คณะกรรมการพิจารณาผลการประกวดราคาทำหน้าที่เปิดซองเทคนิคของผู้เสนอราคาแทนคณะกรรมการรับและเปิดซองตามข้อ ๓๘ (๕) และพิจารณาผลการประกวดราคาตามข้อ ๔๒ ทวิโดยถือปฏิบัติตามข้อ ๓๙ ในส่วนที่ไม่ขัดกับการดำเนินการดังต่อไปนี้(๑) พิจารณาข้อเสนอทางเทคนิค และข้อเสนออื่นของผู้เข้าเสนอราคาทุกรายและคัดเลือกเฉพาะรายที่เสนอได้ตรงหรือใกล้เคียงตามมาตรฐานความต้องการของ ททท.ในกรณีจำเป็นสามารถเรียกผู้เสนอราคามาชี้แจงในรายละเอียดข้อเสนอเป็นการเพิ่มเติมข้อหนึ่งข้อใดก็ได้(๒) เปิดซองราคาเฉพาะรายที่ได้ผ่านการพิจารณาคัดเลือกตาม (๑)แล้วเสนอให้ซื้อหรือจ้างจากรายที่ประเมินราคาต่ำสุดสำหรับรายอื่นที่ไม่ผ่านการพิจารณาให้ส่งคืนซองข้อเสนอด้านราคาโดยไม่เปิดซองข้อ ๔๒ จัตวา[๑๑]การซื้อหรือการจ้างที่เปิดโอกาสให้ผู้เข้าเสนอราคายื่นข้อเสนอทางการเงินมาด้วยให้กำหนดให้ผู้เสนอราคายื่นซองข้อเสนอทางการเงินแยกมาต่างหาก และให้เปิดซองข้อเสนอทางการเงินพร้อมกับการเปิดซองราคาตามข้อ๔๒ ตรี (๒) เพื่อทำการประเมินเปรียบเทียบต่อไป ทั้งนี้ ให้กำหนดวิธีการขั้นตอนและหลักเกณฑ์การพิจารณาไว้เป็นเงื่อนไขในเอกสารประกวดราคาด้วยวิธีพิเศษข้อ ๔๓[๑๒] การซื้อโดยวิธีพิเศษให้ผู้ว่าการแต่งตั้งคณะกรรมการจัดซื้อโดยวิธีพิเศษขึ้นเพื่อดำเนินการดังต่อไปนี้(๑) ในกรณีเป็นพัสดุจะขายทอดตลาด ให้ดำเนินการซื้อโดยวิธีเจรจาตกลงราคา(๒) ในกรณีเป็นพัสดุที่ต้องซื้อเร่งด่วนหากล่าช้าอาจเสียหายแก่การปฏิบัติงานให้เชิญผู้มีอาชีพขายพัสดุนั้นโดยตรงมาเสนอราคาหากเห็นว่าราคาที่เสนอนั้นยังสูงกว่าราคาในท้องตลาดหรือราคาที่คณะกรรมการเห็นสมควรให้ต่อรองราคาลงเท่าที่จะทำได้(๓) ในกรณีเป็นพัสดุที่โดยลักษณะของการใช้งานหรือมีข้อจำกัดทางเทคนิคที่จำเป็นต้องระบุยี่ห้อเป็นการเฉพาะให้ปฏิบัติเช่นเดียวกับ(๒)(๔) ในกรณีที่เป็นพัสดุที่ได้ซื้อไว้แล้ว แต่มีความจำเป็นต้องใช้เพิ่มในสถานการณ์ที่จำเป็นหรือเร่งด่วนหรือเพื่อประโยชน์ของ ททท. ให้เจรจากับผู้ขายรายเดิมตามสัญญาหรือข้อตกลงซึ่งยังไม่สิ้นสุดระยะเวลาการส่งมอบเพื่อขอให้มีการขายพัสดุตามรายละเอียดและราคาที่ต่ำกว่าหรือราคาเดิม ภายใต้เงื่อนไขที่ดีกว่าหรือเงื่อนไขเดิมโดยคำนึงถึงราคาต่อหน่วยตามสัญญาเดิม(ถ้ามี) เพื่อให้บังเกิดผลประโยชน์สูงสุดที่ ททท. จะได้รับ(๕) ในกรณีเป็นพัสดุที่จำเป็นต้องซื้อโดยตรงจากต่างประเทศให้เสนอผู้ว่าการเพื่อติดต่อสั่งซื้อโดยตรงจากต่างประเทศหรือสืบราคาจากต่างประเทศแล้วเปรียบเทียบราคาในประเทศส่วนการซื้อโดยผ่านองค์การระหว่างประเทศให้ติดต่อกับสำนักงานขององค์การระหว่างประเทศที่มีอยู่ในประเทศโดยตรงเว้นแต่กรณีที่ไม่มีสำนักงานในประเทศ ให้ติดต่อกับสำนักงานในต่างประเทศได้(๖) ในกรณีเป็นพัสดุที่จำเป็นต้องซื้อจากผู้ผลิตหรือผู้แทนจำหน่ายโดยตรงให้ปฏิบัติเช่นเดียวกับ(๒)(๗)ในกรณีเป็นพัสดุที่ได้ดำเนินการซื้อโดยวิธีอื่นแล้วไม่ได้ผลดีให้สืบราคาจากผู้มีอาชีพขายพัสดุนั้นโดยตรงเปรียบเทียบกับราคาของรายที่เสนอในการสอบราคา หรือประกวดราคาซึ่งถูกยกเลิกไปหากเห็นว่าผู้เสนอราคารายที่เห็นสมควรซื้อเสนอราคาสูงกว่าราคาในท้องตลาดหรือราคาที่คณะกรรมการเห็นสมควรให้ต่อรองราคาลงเท่าที่จะทำได้(๘)ในกรณีพัสดุที่เป็นที่ดินหรือสิ่งก่อสร้างซึ่งจำเป็นต้องซื้อเฉพาะแห่งให้เชิญเจ้าของที่ดินโดยตรงมาเสนอราคาหากเห็นว่าราคาที่เสนอนั้นยังสูงกว่าราคาในท้องตลาดหรือราคาที่คณะกรรมการเห็นสมควรซื้อให้ต่อรองราคาลงเท่าที่จะทำได้ สำหรับการซื้อที่ดินหรือสิ่งก่อสร้างในต่างประเทศในกรณีจำเป็นจะติดต่อผ่านนายหน้าหรือดำเนินการในทำนองเดียวกันตามกฎหมายหรือประเพณีนิยมของท้องถิ่นก็ได้ให้คณะกรรมการรายงานผลการพิจารณาและความเห็นพร้อมด้วยเอกสารที่ได้รับไว้ทั้งหมดต่อผู้ว่าการเพื่อสั่งการข้อ ๔๔[๑๓] การจ้างโดยวิธีพิเศษให้ผู้ว่าการแต่งตั้งคณะกรรมการจัดจ้างโดยวิธีพิเศษขึ้นเพื่อดำเนินการดังต่อไปนี้(๑) การจ้างโดยวิธีพิเศษตามข้อ ๑๗ (๑) (๒) (๓) (๕) และ (๖) ให้เชิญผู้มีอาชีพรับจ้างทำงานนั้นโดยตรงมาเสนอราคาหากเห็นว่าราคาที่เสนอนั้นยังสูงกว่าราคาในท้องถิ่นหรือราคาที่ประมาณได้หรือราคาที่คณะกรรมการเห็นสมควรจ้าง ให้ต่อรองราคาลงเท่าที่จะทำได้(๒) การจ้างโดยวิธีพิเศษตามข้อ ๑๗ (๔)ให้เจรจากับผู้รับจ้างรายเดิมตามสัญญาหรือข้อตกลงซึ่งยังไม่สิ้นสุดระยะเวลาการส่งมอบเพื่อขอให้มีการจ้างตามรายละเอียดและราคาที่ต่ำกว่าหรือราคาเดิม โดยคำนึงถึงราคาต่อหน่วยตามสัญญาเดิม (ถ้ามี)เพื่อให้บังเกิดผลประโยชน์สูงสุดที่ ททท. จะได้รับ(๓) การจ้างโดยวิธีพิเศษตามข้อ ๑๗ (๗) ให้สืบราคาจากผู้มีอาชีพรับจ้างทำงานนั้นโดยตรงเปรียบเทียบกับราคาของรายที่เสนอในการสอบราคาหรือประกวดราคาซึ่งถูกยกเลิกไปหากเห็นว่าผู้เสนอราคารายที่เห็นสมควรจ้างเสนอราคาสูงกว่าราคาในท้องถิ่น หรือราคาที่ประมาณได้หรือราคาที่คณะกรรมการเห็นสมควรจ้าง ให้ต่อรองราคาลงเท่าที่จะทำได้ให้คณะกรรมการรายงานผลการพิจารณาและความเห็นพร้อมด้วยเอกสารที่ได้รับไว้ทั้งหมดต่อผู้ว่าการเพื่อสั่งการวิธีกรณีพิเศษข้อ ๔๕[๑๔] การดำเนินการซื้อหรือจ้างโดยวิธีกรณีพิเศษให้ผู้ว่าการสั่งซื้อหรือสั่งจ้างจากผู้ขายหรือผู้รับจ้างตามข้อ๑๙ ได้โดยตรง เว้นแต่การซื้อหรือการจ้างที่มีราคาไม่เกิน ๑๐๐,๐๐๐ บาทให้เจ้าหน้าที่พัสดุจัดซื้อหรือจ้างได้ภายในวงเงินที่ได้รับความเห็นชอบจากผู้ว่าการตามข้อ๒๒การตรวจรับพัสดุข้อ ๔๖คณะกรรมการตรวจรับพัสดุ มีหน้าที่ดังนี้(๑) ตรวจรับพัสดุ ณ ที่ทำการของ ททท. หรือที่ใช้พัสดุนั้นหรือสถานที่ซึ่งกำหนดไว้ในสัญญาหรือข้อตกลงการตรวจรับพัสดุ ณ สถานที่อื่นในกรณีที่ไม่มีสัญญาหรือข้อตกลงเป็นหนังสือจะต้องได้รับอนุมัติจากผู้ว่าการก่อน(๒)ตรวจรับพัสดุให้ถูกต้องครบถ้วนตามหลักฐานที่ตกลงกันไว้สำหรับกรณีที่มีการทดลองหรือตรวจสอบในทางเทคนิคหรือทางวิทยาศาสตร์จะเชิญผู้ชำนาญการหรือผู้ทรงคุณวุฒิเกี่ยวกับพัสดุนั้นมาให้คำปรึกษาหรือส่งพัสดุนั้นไปทดลองหรือตรวจสอบ ณ สถานที่ของผู้ชำนาญการหรือผู้ทรงคุณวุฒินั้นๆ ก็ได้ในกรณีจำเป็นที่ไม่สามารถตรวจนับเป็นจำนวนหน่วยทั้งหมดได้ให้ตรวจรับตามหลักวิชาการสถิติ(๓)โดยปกติให้ตรวจรับพัสดุในวันที่ผู้ขายหรือผู้รับจ้างนำพัสดุมาส่งและให้ดำเนินการให้เสร็จสิ้นไปโดยเร็วที่สุด(๔) เมื่อตรวจถูกต้องครบถ้วนแล้วให้รับพัสดุไว้และถือว่าผู้ขายหรือผู้รับจ้างได้ส่งมอบพัสดุถูกต้องครบถ้วนตั้งแต่วันที่ผู้ขายหรือผู้รับจ้างนำพัสดุนั้นมาส่งแล้วมอบแก่เจ้าหน้าที่พัสดุพร้อมกับทำใบตรวจรับโดยลงชื่อไว้เป็นหลักฐานอย่างน้อย ๒ฉบับ มอบแก่ผู้ขายหรือผู้รับจ้าง ๑ ฉบับ และเจ้าหน้าที่พัสดุ ๑ ฉบับเพื่อดำเนินการเบิกจ่ายเงินและรายงานให้ผู้ว่าการทราบในกรณีที่เห็นว่าพัสดุที่ส่งมอบมีรายละเอียดไม่เป็นไปตามข้อกำหนดในสัญญาหรือข้อตกลง ให้รายงานผู้ว่าการเพื่อทราบหรือสั่งการ แล้วแต่กรณี(๕)ในกรณีที่ผู้ขายหรือผู้รับจ้างส่งมอบพัสดุถูกต้องแต่ไม่ครบจำนวนหรือส่งมอบครบจำนวนแต่ไม่ถูกต้องทั้งหมดถ้าสัญญาหรือข้อตกลงมิได้กำหนดไว้เป็นอย่างอื่น ให้ตรวจรับไว้เฉพาะจำนวนที่ถูกต้องโดยถือปฏิบัติตาม(๔) และโดยปกติให้รีบรายงานผู้ว่าการเพื่อแจ้งให้ผู้ขายหรือผู้รับจ้างทราบภายใน ๓วันทำการนับแต่วันตรวจพบ แต่ทั้งนี้ไม่ตัดสิทธิ ททท.ที่จะปรับผู้ขายหรือผู้รับจ้างในจำนวนที่ส่งมอบไม่ครบถ้วนหรือไม่ถูกต้องนั้น(๖) การตรวจรับพัสดุที่ประกอบกันเป็นชุดหรือเป็นหน่วยถ้าขาดส่วนประกอบอย่างใดอย่างหนึ่งไปแล้วจะไม่สามารถใช้การได้โดยสมบูรณ์ให้ถือว่าผู้ขายหรือผู้รับจ้างยังมิได้ส่งมอบพัสดุนั้นและโดยปกติให้รีบรายงานผู้ว่าการเพื่อแจ้งให้ผู้ขายหรือผู้รับจ้างทราบภายใน ๓วันทำการนับแต่วันที่ตรวจพบ(๗)ถ้ากรรมการตรวจรับพัสดุบางคนไม่ยอมรับพัสดุโดยทำความเห็นแย้งไว้ให้เสนอผู้ว่าการเพื่อสั่งการถ้าผู้ว่าการสั่งการให้รับพัสดุนั้นไว้ จึงดำเนินการตาม (๔) หรือ (๕) แล้วแต่กรณีการตรวจการจ้างและการควบคุมงานก่อสร้างข้อ ๔๗คณะกรรมการตรวจการจ้าง มีหน้าที่ดังนี้(๑) ตรวจสอบรายงานการปฏิบัติงานของผู้รับจ้างและเหตุการณ์แวดล้อมที่ผู้ควบคุมงานรายงานโดยตรวจสอบกับแบบรูปรายการละเอียดและข้อกำหนดในสัญญาทุกสัปดาห์รวมทั้งรับทราบหรือพิจารณาการสั่งหยุดงานหรือพักงานของผู้ควบคุมงานแล้วรายงานผู้ว่าการเพื่อสั่งการ(๒) การดำเนินการตาม (๑)ในกรณีมีข้อสงสัยหรือมีกรณีที่เห็นว่าตามหลักวิชาการช่างไม่น่าจะเป็นไปได้ให้ออกตรวจงานจ้าง ณ สถานที่ที่กำหนดไว้ในสัญญาหรือที่ตกลงให้ทำงานจ้างนั้น ๆโดยให้มีอำนาจสั่งเปลี่ยนแปลงแก้ไขเพิ่มเติมหรือตัดทอนงานจ้างได้ตามที่เห็นสมควรและตามหลักวิชาการช่างเพื่อให้เป็นไปตามแบบรูปรายการละเอียดและข้อกำหนดในสัญญา(๓) โดยปกติให้ตรวจผลงานที่ผู้รับจ้างส่งมอบภายใน ๓วันทำการนับแต่วันที่ประธานกรรมการได้รับทราบการส่งมอบงานและให้ทำการตรวจรับให้เสร็จสิ้นไปโดยเร็วที่สุด(๔)เมื่อตรวจเห็นว่าเป็นการถูกต้องครบถ้วนเป็นไปตามแบบรูปรายการละเอียดและข้อกำหนดในสัญญาแล้วให้ถือว่าผู้รับจ้างส่งมอบงานครบถ้วนตั้งแต่วันที่ผู้รับจ้างส่งงานจ้างนั้นและให้ทำใบรับรองผลการปฏิบัติงานทั้งหมดหรือเฉพาะงวด แล้วแต่กรณี โดยลงชื่อไว้เป็นหลักฐานอย่างน้อย๒ ฉบับ มอบให้แก่ผู้รับจ้าง ๑ ฉบับ และเจ้าหน้าที่พัสดุ ๑ ฉบับ เพื่อทำการเบิกจ่ายเงินและรายงานให้ผู้ว่าการทราบในกรณีที่เห็นว่าผลงานที่ส่งมอบทั้งหมดหรืองวดใดก็ตามไม่เป็นไปตามแบบรูปรายการละเอียดและข้อกำหนดในสัญญาให้รายงานผู้ว่าการเพื่อทราบหรือสั่งการ แล้วแต่กรณี(๕) ในกรณีที่กรรมการตรวจการจ้างบางคนไม่ยอมรับงานโดยทำความเห็นแย้งไว้ให้เสนอผู้ว่าการเพื่อสั่งการ ถ้าผู้ว่าการสั่งการให้ตรวจรับงานจ้างนั้นไว้จึงจะดำเนินการตาม (๔)ข้อ ๔๘ผู้ควบคุมงาน มีหน้าที่ดังนี้(๑) ตรวจและควบคุมงาน ณสถานที่ที่กำหนดไว้ในสัญญาหรือที่ตกลงให้ทำงานจ้างนั้น ๆ ทุกวันให้เป็นไปตามแบบรูปรายการละเอียดและข้อกำหนดไว้ในสัญญาทุกประการ โดยสั่งเปลี่ยนแปลงแก้ไขเพิ่มเติมหรือตัดทอนงานจ้างได้ตามที่เห็นสมควรและตามหลักวิชาช่างเพื่อให้เป็นไปตามแบบรูปรายการละเอียดและข้อกำหนดในสัญญาถ้าผู้รับจ้างขัดขืนไม่ปฏิบัติตามก็สั่งให้หยุดงานนั้นเฉพาะส่วนหนึ่งส่วนใดหรือทั้งหมดแล้วแต่กรณี ไว้ก่อนจนกว่าผู้รับจ้างจะยอมปฏิบัติให้ถูกต้องตามคำสั่งและให้รายงานคณะกรรมการตรวจการจ้างทันที(๒) ในกรณีที่ปรากฏว่าแบบรูปรายการละเอียดหรือข้อกำหนดในสัญญามีข้อความขัดกันหรือเป็นที่คาดหมายได้ว่าถึงแม้ว่างานนั้นจะได้เป็นไปตามแบบรูปรายการละเอียดและข้อกำหนดในสัญญาแต่เมื่อสำเร็จแล้วจะไม่มั่นคงแข็งแรงหรือไม่เป็นไปตามหลักวิชาช่างที่ดีหรือไม่ปลอดภัย ให้สั่งพักงานนั้นไว้ก่อนแล้วรายงานคณะกรรมการตรวจการจ้างโดยเร็ว(๓)[๑๕]จดบันทึกสภาพการปฏิบัติงานของผู้รับจ้าง และเหตุการณ์แวดล้อมเป็นรายวันพร้อมทั้งผลการปฏิบัติงานหรือการหยุดงานและสาเหตุที่มีการหยุดงาน อย่างน้อย ๒ ฉบับเพื่อรายงานให้คณะกรรมการตรวจการจ้างทราบทุกสัปดาห์ และเก็บรักษาไว้เพื่อมอบให้แก่เจ้าหน้าที่พัสดุเมื่อเสร็จงานแต่ละงวดเพื่อประกอบการตรวจสอบของผู้มีหน้าที่การบันทึกการปฏิบัติงานของผู้รับจ้างให้ระบุรายละเอียดขั้นตอนการปฏิบัติงานและวัสดุที่ใช้ด้วย(๔) ในวันกำหนดลงมือทำการของผู้รับจ้างตามสัญญาและในวันถึงกำหนดส่งมอบงานแต่ละงวดให้รายงานผลการปฏิบัติงานของผู้รับจ้างว่าเป็นไปตามสัญญาหรือไม่ให้คณะกรรมการตรวจการจ้างทราบภายใน ๓ วันทำการ นับแต่วันถึงกำหนดนั้น ๆอำนาจในการสั่งซื้อหรือสั่งจ้างข้อ ๔๙[๑๖]การสั่งซื้อหรือสั่งจ้างครั้งหนึ่งนอกจากวิธีพิเศษ และวิธีกรณีพิเศษให้เป็นอำนาจของผู้ดำรงตำแหน่งและภายในวงเงินดังต่อไปนี้(๑) ผู้ว่าการ ไม่เกิน ๕๐,๐๐๐,๐๐๐ บาท(๒) ประธานกรรมการ ททท. เกิน ๕๐,๐๐๐,๐๐๐บาท แต่ไม่เกิน ๑๐๐,๐๐๐,๐๐๐ บาท(๓) คณะกรรมการ ททท. เกิน ๑๐๐,๐๐๐,๐๐๐ บาทข้อ ๕๐[๑๗]การสั่งซื้อหรือสั่งจ้างโดยวิธีพิเศษครั้งหนึ่ง ให้เป็นอำนาจของผู้ดำรงตำแหน่งและภายในวงเงินดังต่อไปนี้(๑) ผู้ว่าการ ไม่เกิน ๒๕,๐๐๐,๐๐๐ บาท(๒) ประธานกรรมการ ททท. เกิน ๒๕,๐๐๐,๐๐๐บาท แต่ไม่เกิน ๕๐,๐๐๐,๐๐๐ บาท(๓) คณะกรรมการ ททท. เกิน ๕๐,๐๐๐,๐๐๐ บาทข้อ ๕๑การสั่งซื้อหรือสั่งจ้างโดยวิธีกรณีพิเศษให้ผู้ว่าการสั่งซื้อหรือสั่งจ้างโดยไม่จำกัดวงเงินการจ้างที่ปรึกษาข้อ ๕๒[๑๘] การจ้างที่ปรึกษากระทำได้ ๒ วิธี คือ(๑) วิธีตกลง(๒) วิธีคัดเลือกข้อ ๕๒ ทวิ[๑๙]ก่อนดำเนินการจ้างที่ปรึกษา ให้เจ้าหน้าที่พัสดุทำรายงานเสนอผู้ว่าการตามรายการดังต่อไปนี้(๑) เหตุผลและความจำเป็นที่ต้องจ้างที่ปรึกษา(๒) ขอบเขตโดยละเอียดของงานที่จะจ้างที่ปรึกษา(๓) คุณสมบัติของที่ปรึกษาที่จะจ้าง(๔) วงเงินค่าจ้างที่ปรึกษาโดยประมาณ (๕) กำหนดระยะเวลาแล้วเสร็จของงาน(๖) วิธีจ้างที่ปรึกษาและเหตุผลที่ต้องจ้างโดยวิธีนั้น(๗) ข้อเสนออื่น ๆ ถ้ามีเมื่อผู้ว่าการให้ความเห็นชอบตามรายงานที่เสนอแล้วให้เจ้าหน้าที่พัสดุดำเนินการจ้างตามวิธีจ้างนั้นต่อไปได้ข้อ ๕๓[๒๐] ในการดำเนินการจ้างที่ปรึกษาแต่ละครั้งให้ผู้ว่าการแต่งตั้งคณะกรรมการขึ้นเพื่อปฏิบัติการตามข้อบังคับนี้ แล้วแต่กรณีคือ(๑) คณะกรรมการดำเนินการจ้างที่ปรึกษาโดยวิธีตกลง(๒) คณะกรรมการดำเนินการจ้างที่ปรึกษาโดยวิธีคัดเลือกการแต่งตั้งคณะกรรมการตามวรรคหนึ่งให้ประกอบด้วยประธานกรรมการ๑ คน และกรรมการอย่างน้อย ๔ คน โดยปกติให้แต่งตั้งจากพนักงานระดับ ๕ หรือเทียบเท่าขึ้นไปอย่างน้อย๒ คน ในกรณีจำเป็นหรือเพื่อประโยชน์แก่ ททท. ให้แต่งตั้งผู้ชำนาญการหรือผู้ทรงคุณวุฒิในงานที่จะจ้างที่ปรึกษาเป็นกรรมการด้วยข้อ ๕๓ ทวิ[๒๑] การจ้างที่ปรึกษาโดยวิธีตกลงได้แก่การจ้างที่ปรึกษาที่ผู้ว่าจ้างตกลงจ้างรายใดรายหนึ่งซึ่งเคยทราบหรือเคยเห็นความสามารถและผลงานแล้ว และเป็นผู้ให้บริการที่เชื่อถือได้ข้อ ๕๓ ตรี[๒๒] การจ้างที่ปรึกษาโดยวิธีตกลงให้กระทำได้เฉพาะกรณีหนึ่งกรณีใดดังต่อไปนี้(๑) เป็นการจ้างเพื่อทำงานต่อเนื่องจากงานที่ได้ทำอยู่แล้ว(๒) เป็นการจ้างในกรณีที่ทราบแน่ชัดว่าผู้เชี่ยวชาญในงานที่จะให้บริการตามที่ต้องการมีจำนวนจำกัดไม่เหมาะสมที่จะดำเนินการด้วยวิธีคัดเลือก(๓) เป็นการจ้างที่ต้องกระทำโดยเร่งด่วน หากล่าช้าอาจจะเสียหายแก่ททท.ข้อ ๕๓ จัตวา[๒๓] คณะกรรมการดำเนินการจ้างที่ปรึกษาโดยวิธีตกลงมีหน้าที่ดังต่อไปนี้(๑) พิจารณาข้อเสนอด้านเทคนิคของที่ปรึกษา(๒) พิจารณาอัตราค่าจ้างและค่าใช้จ่ายอื่น ๆที่เกี่ยวเนื่องกับบริการที่จะจ้างและเจรจาต่อรอง(๓) พิจารณารายละเอียดที่จะกำหนดในสัญญา(๔) ให้คณะกรรมการรายงานผลการพิจารณาและความเห็นพร้อมด้วยเอกสารที่ได้รับไว้ทั้งหมดต่อผู้ว่าการเพื่อสั่งการข้อ ๕๔ในการประชุมของคณะกรรมการตามข้อ ๕๓ ให้นำข้อ ๒๕ มาใช้บังคับโดยอนุโลมข้อ ๕๕[๒๔] การจ้างที่ปรึกษาโดยวิธีคัดเลือกได้แก่การจ้างที่ปรึกษาโดยการคัดเลือกที่ปรึกษาที่มีคุณสมบัติเหมาะสมที่จะทำงานนั้นให้เหลือน้อยรายและเชิญชวนที่ปรึกษาที่ได้รับการคัดเลือกให้เหลือน้อยรายดังกล่าวยื่นข้อเสนอเข้ารับงานนั้นๆ เพื่อพิจารณาคัดเลือกรายที่ดีที่สุดในกรณีที่มีเหตุอันสมควรและผู้ว่าการเห็นชอบให้เชิญที่ปรึกษาที่มีคุณสมบัติเหมาะสมยื่นข้อเสนอเข้ารับงานโดยไม่ต้องทำการคัดเลือกให้เหลือน้อยรายก็ได้การคัดเลือกที่ปรึกษาให้เหลือน้อยรายให้คณะกรรมการดำเนินการจ้างที่ปรึกษาพิจารณาคัดเลือกที่ปรึกษาให้เหลืออย่างมาก ๖รายเมื่อได้ดำเนินการคัดเลือกที่ปรึกษาให้เหลือน้อยรายแล้วให้รายงานผู้ว่าการเพื่อสั่งการข้อ ๕๖ ให้ททท. ออกหนังสือเชิญชวนที่ปรึกษาที่ได้คัดเลือกไว้ยื่นข้อเสนอเพื่อรับงานตามวิธีหนึ่งวิธีใดดังต่อไปนี้(๑) ยื่นข้อเสนอด้านเทคนิคและข้อเสนอด้านราคาพร้อมกันโดยแยกเป็น๒ ซอง(๒) ยื่นข้อเสนอด้านเทคนิคเพียงซองเดียวข้อ ๕๗[๒๕]คณะกรรมการดำเนินการจ้างที่ปรึกษาโดยวิธีคัดเลือกมีหน้าที่ดังต่อไปนี้(๑) กำหนดหลักเกณฑ์การพิจารณาคัดเลือก(๒) พิจารณาข้อเสนอด้านเทคนิคของที่ปรึกษาทุกรายและจัดลำดับ(๓) ในกรณีที่ใช้วิธีตามข้อ ๕๖ (๑) ให้เปิดซองเสนอด้านราคาของที่ปรึกษาที่มีข้อเสนอด้านเทคนิคที่ดีที่สุดและเจรจาต่อรองให้ได้ราคาที่เหมาะสมสำหรับกรณีที่ใช้วิธีตามข้อ ๕๖ (๒) ให้เชิญที่ปรึกษาที่มีข้อเสนอด้านเทคนิคที่ดีที่สุดมายื่นข้อเสนอด้านราคาและเจรจาต่อรองให้ได้ราคาที่เหมาะสมหากเจรจาไม่ได้ผลให้เสนอผู้ว่าการเพื่อพิจารณายกเลิกการเจรจากับที่ปรึกษารายนั้นแล้วเปิดซองข้อเสนอด้านราคาของที่ปรึกษาที่มีข้อเสนอด้านเทคนิคที่ดีที่สุดรายถัดไปหรือเชิญที่ปรึกษาที่มีข้อเสนอด้านเทคนิคที่ดีที่สุดรายถัดไปให้ยื่นข้อเสนอด้านราคาแล้วแต่กรณี และเจรจาต่อรองให้ได้ราคาที่เหมาะสม(๔) เมื่อเจรจาได้ราคาที่เหมาะสมแล้วให้พิจารณาเงื่อนไขต่างๆ ที่จะกำหนดในสัญญา(๕) ให้คณะกรรมการรายงานผลการพิจารณา และความเห็นพร้อมด้วยเอกสารที่ได้รับไว้ทั้งหมดต่อผู้ว่าการในกรณีที่ใช้วิธีการยื่นข้อเสนอตามข้อ ๕๖ (๑)หลังจากตัดสินให้ทำสัญญากับที่ปรึกษา ซึ่งได้รับการคัดเลือกแล้วให้ส่งคืนซองข้อเสนอด้านราคาให้แก่ที่ปรึกษารายอื่นที่ได้ยื่นไว้โดยไม่เปิดซองข้อ ๕๘การจ้างที่ปรึกษาที่เป็นงานที่ไม่ยุ่งยากซับซ้อนและมีที่ปรึกษาซึ่งสามารถทำงานนั้นได้เป็นการทั่วไปให้อยู่ในดุลพินิจของผู้ว่าการที่จะออกหนังสือเชิญชวนที่ปรึกษาที่ได้คัดเลือกไว้ให้ยื่นข้อเสนอเพื่อรับงานโดยให้ดำเนินการตามวิธีดังต่อไปนี้คือ(๑) ให้ที่ปรึกษายื่นข้อเสนอด้านเทคนิคและข้อเสนอด้านราคาพร้อมกันโดยแยกเป็น๒ ซอง(๒) ให้คณะกรรมการดำเนินการจ้างที่ปรึกษาพิจารณาข้อเสนอด้านเทคนิคของที่ปรึกษาทุกรายและจัดลำดับ(๓)เปิดซองข้อเสนอด้านราคาของผู้ที่ได้รับการจัดลำดับไว้อันดับหนึ่งถึงอันดับสามตาม(๒) พร้อมกัน แล้วเลือกรายที่เสนอราคาต่ำสุดมาเจรจาต่อรองราคาเป็นลำดับแรก(๔) หากเจรจาตาม (๓) แล้วไม่ได้ผลให้ยกเลิกแล้วเจรจากับรายที่เสนอราคาต่ำรายถัดไปตามลำดับเมื่อเจรจาได้ผลประการใด ให้ดำเนินการตามข้อ ๕๗ (๔) และ (๕)ข้อ ๕๙การจ้างที่ปรึกษาเป็นรายบุคคลที่ไม่ต้องยื่นข้อเสนอด้านเทคนิคให้ดำเนินการคัดเลือกที่ปรึกษาที่มีคุณสมบัติเหมาะสมตามนัยข้อ๕๕ และพิจารณาจัดลำดับ และเมื่อสามารถจัดลำดับได้แล้วให้เชิญรายที่เหมาะสมที่สุดมาเสนอราคาค่าจ้างเพื่อเจรจาต่อรองราคาตามลำดับข้อ ๖๐[๒๖] การสั่งจ้างที่ปรึกษาครั้งหนึ่งให้เป็นอำนาจของผู้ดำรงตำแหน่งและภายในวงเงินดังต่อไปนี้(๑) ผู้ว่าการ ไม่เกิน ๕๐,๐๐๐,๐๐๐ บาท(๒) ประธานกรรมการ ททท. เกิน ๕๐,๐๐๐,๐๐๐บาท แต่ไม่เกิน ๑๐๐,๐๐๐,๐๐๐ บาท(๓) คณะกรรมการ ททท. เกิน ๑๐๐,๐๐๐,๐๐๐ บาทข้อ ๖๑อัตราค่าจ้างที่ปรึกษาให้เป็นไปตามความเหมาะสมและประหยัดโดยให้คำนึงถึงองค์ประกอบต่างๆ เช่น ลักษณะของงานที่จะจ้าง อัตราค่าจ้างของงานในลักษณะเดียวกันที่ ททท.เคยจ้างจำนวนคนต่อเดือน เท่าที่จำเป็น ดัชนีค่าครองชีพ เป็นต้นในกรณีที่มีความจำเป็นต้องจ่ายเงินค่าจ้างล่วงหน้าให้จ่ายได้ไม่เกินร้อยละ ๑๕ ของค่าจ้างตามสัญญา และที่ปรึกษาจะต้องจัดให้ธนาคารเป็นผู้ค้ำประกันเงินค่าจ้างที่ได้รับล่วงหน้าไปนั้นและให้ผู้ว่าการคืนหนังสือค้ำประกันดังกล่าวให้แก่ที่ปรึกษาเมื่อททท. ได้หักเงินที่ได้จ่ายล่วงหน้าจากเงินค่าจ้างตามผลงานแต่ละงวดครบถ้วนแล้ว ทั้งนี้ ให้กำหนดเป็นเงื่อนไขไว้ในสัญญาด้วยข้อ ๖๒การจ่ายเงินค่าจ้างให้แก่ที่ปรึกษาที่แบ่งการชำระเงินออกเป็นงวดให้ผู้ว่าการหักเงินที่จะจ่ายแต่ละครั้งในอัตราไม่ต่ำกว่าร้อยละ๕ แต่ไม่เกินร้อยละ ๑๐ ของเงินค่าจ้าง เพื่อเป็นการประกันผลงานหรือจะให้ที่ปรึกษาใช้หนังสือค้ำประกันของธนาคารในประเทศมีอายุการค้ำประกันตามที่ผู้ว่าการจะกำหนดวางค้ำประกันแทนเงินที่หักไว้ก็ได้ทั้งนี้ ให้กำหนดเป็นเงื่อนไขไว้ในสัญญาด้วยข้อ ๖๓กรณีสัญญาจ้างที่ปรึกษาตามโครงการเงินกู้ทีได้รวมเงินค่าภาษีซึ่งที่ปรึกษาจะต้องจ่ายให้แก่รัฐบาลไทยไว้ในราคาจ้างให้แยกเงินส่วนที่กันเป็นค่าภาษีไว้ต่างหากจากราคาจ้างรวมหลักประกันข้อ ๖๔[๒๗]หลักประกันซองหรือหลักประกันสัญญาให้ใช้หลักประกันอย่างหนึ่งอย่างใดดังต่อไปนี้(๑) เงินสด(๒) เช็คที่ธนาคารเซ็นสั่งจ่ายซึ่งเป็นเช็คลงวันที่ที่ใช้เช็คนั้นยื่นต่อเจ้าหน้าที่ หรือก่อนวันนั้นไม่เกิน ๓วันทำการ(๓) หนังสือค้ำประกันของธนาคารภายในประเทศ(๔) หนังสือค้ำประกันของบรรษัทเงินทุนอุตสาหกรรมแห่งประเทศไทยบริษัทเงินทุน หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกัน ตามประกาศของธนาคารแห่งประเทศไทยตามรายชื่อบริษัทเงินทุนที่ธนาคารแห่งประเทศไทยแจ้งเวียนให้ทราบโดยอนุโลมให้ใช้ตามตัวอย่างหนังสือค้ำประกันของธนาคารที่ ททท. กำหนด(๕) พันธบัตรรัฐบาลไทยข้อ ๖๕หลักประกันซองและหลักประกันสัญญาในข้อ ๖๔ ให้กำหนดมูลค่าเป็นจำนวนเต็มในอัตราร้อยละ๕ ของวงเงินหรือราคาพัสดุที่จัดหาครั้งนั้น แล้วแต่กรณี เว้นแต่การจัดหาพัสดุที่ผู้ว่าการเห็นว่ามีความสำคัญเป็นพิเศษจะกำหนดอัตราสูงกว่าร้อยละ ๕ แต่ไม่เกินร้อยละ ๑๐ ก็ได้ในการทำสัญญาจัดหาพัสดุที่มีระยะเวลาผูกพันตามสัญญาเกิน ๑ปี และพัสดุนั้นไม่ต้องมีการประกันเพื่อความชำรุดบกพร่อง เช่น พัสดุใช้สิ้นเปลือง ให้กำหนดหลักประกันในอัตราร้อยละ๕ ของราคาพัสดุที่ส่งมอบในแต่ละปีของสัญญา โดยให้ถือว่าหลักประกันนี้เป็นการค้ำประกันตลอดอายุสัญญาและหากในปีต่อไปราคาพัสดุที่ส่งมอบแตกต่างไปจากราคาในรอบปีก่อนให้ปรับปรุงหลักประกันตามอัตราส่วนที่เปลี่ยนแปลงไปนั้นก่อนครบรอบปี ในกรณีที่หลักประกันต้องปรับปรุงในทางที่เพิ่มขึ้นและคู่สัญญาไม่นำหลักประกันมาเพิ่มให้ครบจำนวนภายใน ๑๕ วันก่อนการส่งมอบพัสดุงวดสุดท้ายของปีนั้น ให้ ททท. หักจากเงินค่าพัสดุงวดสุดท้ายของปีนั้นที่ททท. จะต้องจ่ายไว้เป็นหลักประกันในส่วนที่เพิ่มขึ้นการกำหนดหลักประกันตามวรรคหนึ่งและวรรคสองจะต้องระบุไว้เป็นเงื่อนไขในเอกสารสอบราคาหรือเอกสารประกวดราคา และในสัญญาด้วยแล้วแต่กรณีข้อ ๖๖[๒๘] ให้ ททท. คืนหลักประกันให้แก่ผู้เสนอราคาคู่สัญญาหรือผู้ค้ำประกันตามหลักเกณฑ์ดังนี้(๑) หลักประกันซอง ให้คืนแก่ผู้เสนอราคา หรือผู้ค้ำประกันภายใน๑๕ วัน นับแต่วันที่ได้พิจารณาในเบื้องต้นเรียบร้อยแล้วเว้นแต่ผู้เสนอราคารายที่คัดเลือกไว้ซึ่งเสนอราคาต่ำสุดไม่เกิน ๓ รายให้คืนต่อเมื่อได้ทำสัญญาหรือข้อตกลง หรือผู้เสนอราคาได้พ้นจากข้อผูกพันแล้ว(๒) หลักประกันสัญญา ให้คืนให้แก่คู่สัญญาหรือผู้ค้ำประกันโดยเร็วและอย่างช้าต้องไม่เกิน ๑๕ วัน นับแต่วันที่คู่สัญญาพ้นจากข้อผูกพันตามสัญญาแล้วการซื้อหรือจ้างที่ไม่ต้องมีหลักประกันเพื่อความชำรุดบกพร่องให้คืนหลักประกันให้แก่คู่สัญญาหรือผู้ค้ำประกันตามอัตราส่วนของพัสดุซึ่ง ททท.ได้รับมอบไว้แล้ว แต่ทั้งนี้จะต้องระบุไว้เป็นเงื่อนไขเอกสารสอบราคาหรือเอกสารประกวดราคาและในสัญญาด้วยการคืนหลักประกันที่เป็นหนังสือค้ำประกันของธนาคารบรรษัทเงินทุนอุตสาหกรรมแห่งประเทศไทย บริษัทเงินทุนหรือบริษัทเงินหลักทรัพย์ในกรณีที่ผู้เสนอราคาหรือคู่สัญญาไม่มารับภายในกำหนดเวลาข้างต้นให้รีบส่งต้นฉบับหนังสือค้ำประกันให้แก่ผู้เสนอราคาหรือคู่สัญญาโดยทางไปรษณีย์ลงทะเบียนโดยเร็วพร้อมกับแจ้งให้ธนาคารบรรษัทเงินทุนอุตสาหกรรมแห่งประเทศไทยบริษัทเงินทุนหรือบริษัทเงินทุนหลักทรัพย์ผู้ค้ำประกันทราบด้วยข้อ ๖๗ในกรณีที่ส่วนราชการหรือรัฐวิสาหกิจเป็นผู้เสนอราคาหรือเป็นคู่สัญญาไม่ต้องวางหลักประกันการจ่ายเงินล่วงหน้าข้อ ๖๘การจ่ายเงินค่าพัสดุหรือค่าจ้างล่วงหน้าให้แก่ผู้ขายหรือผู้รับจ้างจะกระทำมิได้เว้นแต่ผู้ว่าการเห็นว่ามีความจำเป็นจะต้องจ่ายและมีการกำหนดเงื่อนไขไว้ก่อนการทำสัญญาหรือข้อตกลงให้กระทำได้เฉพาะในกรณีและตามหลักเกณฑ์ดังต่อไปนี้(๑) การซื้อหรือจ้างจากส่วนราชการ รัฐวิสาหกิจหรือบริษัทที่ ททท. ลงทุนหรือร่วมทุนด้วย จ่ายได้ไม่เกินร้อยละ ๕๐ของราคาซื้อหรือราคาจ้าง(๒)การซื้อพัสดุจากต่างประเทศโดยดำเนินการผ่านองค์การระหว่างประเทศ ให้จ่ายได้ตามที่ตกลงกับองค์การระหว่างประเทศ(๓)[๒๙]การบอกรับวารสารหรือการสั่งจองหนังสือหรือวารสารหรือการจัดซื้อฐานข้อมูลสำเร็จรูป(CD-ROM) ที่มีลักษณะจะต้องบอกรับเป็นสมาชิกก่อนและมีกำหนดการออกเป็นวาระดังเช่นวารสารหรือการบอกรับเป็นสมาชิก INTERNET เพื่อให้สามารถใช้ประโยชน์เรียกค้นหาข้อมูลข่าวสารจากแหล่งข้อมูลต่างๆ โดยอาศัยระบบเครือข่ายคอมพิวเตอร์ ให้จ่ายได้เท่าที่จ่ายจริง(๔) การซื้อหรือจ้างโดยวิธีสอบราคาหรือประกวดราคาจ่ายได้ไม่เกินร้อยละ ๑๕ ของราคาซื้อหรือราคาจ้าง แต่ทั้งนี้จะต้องกำหนดอัตราค่าพัสดุหรือค่าจ้างที่จะจ่ายล่วงหน้าไว้เป็นเงื่อนไขในเอกสารสอบราคาหรือประกวดราคาด้วย(๕) การซื้อหรือจ้างโดยวิธีพิเศษ ให้จ่ายได้ไม่เกินร้อยละ๑๕ ของราคาซื้อหรือราคาจ้างการจ่ายเงินให้แก่ผู้ขายหรือผู้รับจ้างตามแบบธรรมเนียมการค้าระหว่างประเทศโดยเปิดเลตเตอร์ออฟเครดิตหรือโดยวิธีใช้ดร๊าฟท์กรณีที่วงเงินไม่เกิน ๕๐,๐๐๐ บาท หรือจ่ายเงินตามความก้าวหน้าในการจัดหาพัสดุที่สั่งซื้อให้กระทำได้โดยไม่ถือว่าเป็นการจ่ายเงินล่วงหน้าข้อ ๖๙การจ่ายเงินค่าพัสดุหรือค่าจ้างล่วงหน้าตามข้อ ๖๘ (๑) (๒) และ (๓) ไม่ต้องเรียกหลักประกันส่วนการจ่ายเงินค่าพัสดุหรือค่าจ้างล่วงหน้าตามข้อ ๖๘ (๔)และ (๕) ผู้ขายหรือผู้รับจ้างจะต้องจัดให้ธนาคารในประเทศธนาคารหนึ่งหรือหลายธนาคารเป็นผู้ค้ำประกันเงินที่รับล่วงหน้าไปนั้นการทำสัญญาซื้อขายและสัญญาจ้างข้อ ๗๐[๓๐]การซื้อหรือการจ้างให้ทำสัญญาตามตัวอย่างท้ายข้อบังคับนี้ เว้นแต่ในกรณีดังต่อไปนี้จะทำข้อตกลงเป็นหนังสือไว้ต่อกันก็ได้โดยให้อยู่ในดุลพินิจของผู้ว่าการ(๑) การซื้อ การจ้าง หรือการแลกเปลี่ยนโดยวิธีตกลงราคา(๒) การซื้อหรือการจ้างที่ผู้ขายหรือผู้รับจ้างสามารถส่งมอบพัสดุได้ครบถ้วนภายใน๕ วันทำการ นับแต่วันถัดจากวันตกลงซื้อขายหรือจ้าง(๓) การซื้อหรือการจ้างโดยวิธีกรณีพิเศษ และการจัดหาจากส่วนราชการ(๔) การซื้อโดยวิธีพิเศษตามข้อ ๑๖ (๑) (๒) (๔) และ (๕)(๕) การจ้างโดยวิธีพิเศษตามข้อ ๑๗ (๑) (๒) (๓) (๔) (๕) และ(๖)(๖) การเช่าซึ่ง ททท. ไม่ต้องเสียเงินอื่นใดนอกจากค่าเช่าสำหรับการซื้อที่ผู้ขายสามารถส่งมอบพัสดุได้ทันทีหรือการซื้อ หรือการจ้างที่มีราคาไม่เกิน ๕๐,๐๐๐ บาทจะไม่ทำข้อตกลงเป็นหนังสือไว้ต่อกันก็ได้ข้อ ๗๑การทำสัญญาหรือข้อตกลงเป็นหนังสือสำหรับการซื้อ ให้กำหนดค่าปรับเป็นรายวันในอัตราตายตัวระหว่างร้อยละ๐.๐๑-๐.๒๐ ของราคาพัสดุที่ยังไม่ได้รับมอบส่วนการจ้างให้กำหนดอัตราค่าปรับเป็นรายวันเป็นจำนวนตายตัวในอัตราระหว่างร้อยละ ๐.๐๑-๐.๑๐ของราคางานจ้างนั้น แต่จะต้องไม่ต่ำกว่าวันละ ๒๐๐ บาท[๓๑]การกำหนดค่าปรับตามวรรคหนึ่งในอัตราหรือเป็นจำนวนเงินตายตัวเท่าใดให้อยู่ในดุลพินิจของผู้ว่าการในกรณีการซื้อสิ่งของที่ประกอบกันเป็นชุดถ้าขาดส่วนประกอบส่วนหนึ่งส่วนใดไปแล้ว จะไม่สามารถใช้การได้โดยสมบูรณ์แม้ผู้ขายจะส่งมอบสิ่งของภายในกำหนดตามสัญญาแต่ยังขาดส่วนประกอบบางส่วนต่อมาได้ส่งมอบส่วนประกอบที่ยังขาดนั้นเกินกำหนดสัญญา ให้ถือว่าไม่ได้ส่งมอบสิ่งของนั้นเลยให้ปรับเต็มราคาของทั้งชุดในกรณีการซื้อสิ่งของที่คิดราคารวมทั้งค่าติดตั้งหรือทดลองด้วยถ้าติดตั้งหรือทดลองเกินกว่ากำหนดตามสัญญาเป็นจำนวนวันเท่าใดให้ปรับเป็นรายวันในอัตราที่กำหนดของราคาทั้งหมดเมื่อครบกำหนดส่งมอบพัสดุหรืองานจ้างตามสัญญาหรือข้อตกลงให้ททท. รีบแจ้งการเรียกค่าปรับตามสัญญาหรือข้อตกลงจากคู่สัญญาและเมื่อคู่สัญญาได้ส่งมอบพัสดุหรืองานจ้างให้ททท.บอกสงวนสิทธิการเรียกค่าปรับในขณะที่รับมอบพัสดุนั้นด้วยข้อ ๗๒การทำสัญญารายใดถ้าจำเป็นต้องมีข้อความหรือรายการแตกต่างไปจากตัวอย่างสัญญาท้ายข้อบังคับนี้โดยมีสาระสำคัญตามที่กำหนดไว้ในตัวอย่างสัญญาและไม่ทำให้ ททท.เสียเปรียบก็ให้กระทำได้เว้นแต่ผู้ว่าการเห็นว่าจะมีปัญหาในทางเสียเปรียบหรือไม่รัดกุมพอก็ให้ส่งร่างสัญญานั้นไปให้สำนักงานอัยการสูงสุดพิจารณาก่อนในกรณีที่ไม่อาจทำสัญญาตามตัวอย่างท้ายข้อบังคับนี้ได้และจำเป็นต้องร่างสัญญาขึ้นใหม่ต้องส่งร่างสัญญานั้นให้สำนักงานอัยการสูงสุดพิจารณาก่อน เว้นแต่การทำสัญญาตามแบบที่เคยผ่านการพิจารณาของสำนักงานอัยการสูงสุดมาแล้วในกรณีจำเป็นต้องทำสัญญาหรือข้อตกลงเป็นภาษาต่างประเทศให้ทำเป็นภาษาอังกฤษแต่ต้องการมีคำแปลเป็นภาษาไทยไว้ด้วยการทำสัญญาหรือข้อตกลงของสำนักงานสาขาในต่างประเทศจะทำเป็นภาษาอังกฤษหรือภาษาที่สำนักงานสาขานั้นตั้งอยู่ก็ได้ข้อ ๗๓สัญญาหรือข้อตกลงเป็นหนังสือที่ได้ลงนามแล้ว จะแก้ไขเปลี่ยนแปลงมิได้เว้นแต่การแก้ไขนั้นจะเป็นความจำเป็นโดยไม่ทำให้ ททท.ต้องเสียประโยชน์หรือเป็นการแก้ไขเพื่อประโยชน์แก่ ททท.ให้อยู่ในอำนาจของผู้ว่าการที่จะพิจารณาอนุมัติให้แก้ไขเปลี่ยนแปลงได้การแก้ไขเปลี่ยนแปลงสัญญาหรือข้อตกลงตามวรรคหนึ่งหากมีความจำเป็นต้องเพิ่มหรือลดวงเงิน หรือเพิ่มหรือลดระยะเวลาส่งมอบของหรือระยะเวลาในการทำงาน ให้ตกลงพร้อมกันไปการแก้ไขเปลี่ยนแปลงสัญญาหรือข้อตกลงที่ได้ลงนามแล้วตามวรรคหนึ่งในกรณีที่ต้องเพิ่มวงเงินหากวงเงินที่เพิ่มขึ้นรวมกับวงเงินค่าพัสดุหรืองานจ้างในสัญญาหรือข้อตกลงเดิมเป็นวงเงินสั่งซื้อหรือสั่งจ้างซึ่งอยู่ในอำนาจของผู้ดำรงตำแหน่งตามที่กำหนดไว้ในข้อ๔๙ และข้อ ๕๐ให้เป็นอำนาจของผู้ดำรงตำแหน่งนั้นที่จะพิจารณาอนุมัติให้แก้ไขเปลี่ยนแปลงได้ แต่ทั้งนี้จะต้องขอทำความตกลงกับส่วนราชการที่เกี่ยวข้องตามระเบียบปฏิบัติด้วยการดำเนินการตามวรรคหนึ่งและวรรคสองสำหรับการซื้อหรือจ้างที่เกี่ยวกับความมั่นคงแข็งแรงของสิ่งก่อสร้างหรืองานเทคนิคเฉพาะอย่างจะต้องได้รับการรับรองจากวิศวกร สถาปนิกและวิศวกรผู้ชำนาญการหรือผู้ทรงคุณวุฒิซึ่งรับผิดชอบหรือสามารถรับรองแบบและรายการของงานก่อสร้างหรืองานเทคนิคเฉพาะอย่างแล้วแต่กรณี ด้วยข้อ ๗๔ให้ผู้ว่าการพิจารณาใช้สิทธิบอกเลิกสัญญาหรือข้อตกลง ในกรณีที่มีเหตุอันเชื่อได้ว่าผู้รับจ้างไม่สามารถทำงานให้แล้วเสร็จภายในระยะเวลาที่กำหนดการตกลงกับคู่สัญญาที่จะบอกเลิกสัญญาหรือข้อตกลงให้ผู้ว่าการพิจารณาได้เฉพาะกรณีที่เป็นประโยชน์แก่ ททท. โดยตรงหรือเพื่อแก้ไขข้อเสียเปรียบของ ททท. ในการที่จะปฏิบัติตามสัญญาหรือข้อตกลงนั้นต่อไปข้อ ๗๕ในกรณีที่คู่สัญญาไม่สามารถปฏิบัติตามสัญญาหรือข้อตกลงได้และจะต้องมีการปรับตามสัญญาหรือข้อตกลงนั้นหากจำนวนเงินค่าปรับจะเกินร้อยละ ๑๐ ของวงเงินค่าพัสดุหรือค่าจ้างให้ ททท.พิจารณาดำเนินการบอกเลิกสัญญาหรือข้อตกลง เว้นแต่คู่สัญญาจะได้ยินยอมเสียค่าปรับให้แก่ททท. โดยไม่มีเงื่อนไขใด ๆ ทั้งสิ้น ให้ผู้ว่าการพิจารณาผ่อนปรนการบอกเลิกสัญญาได้เท่าที่จำเป็นข้อ ๗๖การงดหรือลดค่าปรับให้แก่คู่สัญญา หรือการขยายเวลาทำการตามสัญญาหรือข้อตกลงให้อยู่ในอำนาจของผู้ว่าการที่จะพิจารณาได้ตามจำนวนวันที่มีเหตุเกิดขึ้นจริงเฉพาะกรณีดังต่อไปนี้(๑) เหตุเกิดจากความผิดหรือความบกพร่องของ ททท.(๒) เหตุสุดวิสัย(๓) เหตุเกิดจากพฤติการณ์อันหนึ่งอันใดที่คู่สัญญาไม่ต้องรับผิดตามกฎหมาย[๓๒]ให้ ททท. ระบุไว้ในสัญญากำหนดให้คู่สัญญาต้องแจ้งเหตุดังกล่าวให้ททท. ทราบภายใน ๑๕ วัน นับแต่เหตุนั้นได้สิ้นสุดลงหากมิได้แจ้งภายในเวลาที่กำหนดคู่สัญญาจะยกมากล่าวอ้างเพื่อขอลดหรืองดค่าปรับหรือขอขยายเวลาในภายหลังมิได้เว้นแต่กรณีตาม (๑) ซึ่งมีหลักฐานชัดแจ้งหรือ ททท. ทราบดีอยู่แล้วตั้งแต่ต้นข้อ ๗๗ให้ผู้ว่าการส่งสำเนาสัญญาซึ่งมีมูลค่าตั้งแต่ ๕,๐๐๐,๐๐๐ บาทขึ้นไป ให้สำนักงานตรวจเงินแผ่นดินภายใน๓๐ วัน นับแต่วันทำสัญญาการลงโทษผู้ทิ้งงานข้อ ๗๘ผู้ที่ได้รับการคัดเลือกแล้วไม่ยอมมาทำสัญญาหรือข้อตกลงภายในเวลาที่ ททท.กำหนด หรือผู้ขายหรือผู้รับจ้างไม่ปฏิบัติตามสัญญาหรือข้อตกลงนั้นโดยไม่มีเหตุผลอันสมควรให้ผู้ว่าการเสนอ คณะกรรมการ ททท. เพื่อพิจารณา เมื่อคณะกรรมการ ททท.พิจารณาชี้ขาดว่าผู้ใดไม่ปฏิบัติตามข้อผูกพันของ ททท. แล้วผู้นั้นได้ชื่อว่าเป็นผู้ทิ้งงานขายหรืองานจ้าง แล้วแต่กรณีให้ผู้ว่าการส่งชื่อผู้ทิ้งงานไปให้สำนักนายกรัฐมนตรีและหน่วยงานต่าง ๆ ของ ททท. ทราบโดยเร็วห้ามซื้อหรือจ้างผู้ทิ้งงานของ ททท.หรือผู้ทิ้งงานของทางราชการ เว้นแต่ผู้รักษาการตามระเบียบสำนักนายกรัฐมนตรีว่าด้วยการพัสดุจะสั่งเปลี่ยนแปลงเป็นอย่างอื่นในกรณีที่มีเหตุอันควรเชื่อได้ว่ามีการกระทำโดยไม่สุจริตหรือมีการสมยอมกันในการเข้าเสนอราคากับททท. ให้พิจารณาลงโทษผู้เสนอราคาที่มีการกระทำดังกล่าวเสมือนเป็นผู้ทิ้งงานและดำเนินการตามขั้นตอนในวรรคหนึ่งและวรรคสองโดยอนุโลมส่วนที่ ๒การจัดทำเอง ข้อ ๗๙ในการจัดทำเอง ให้ผู้ว่าการแต่งตั้งผู้ควบคุมรับผิดชอบในการจัดทำเองนั้นและแต่งตั้ง คณะกรรมการตรวจการปฏิบัติงาน โดยมีคุณสมบัติและหน้าที่เช่นเดียวกับคณะกรรมการตรวจการจ้างส่วนที่ ๓การแลกเปลี่ยน ข้อ ๘๐การแลกเปลี่ยนพัสดุจะกระทำมิได้ เว้นแต่ในกรณีที่ผู้ว่าการเห็นว่ามีความจำเป็นก็ให้กระทำได้ข้อ ๘๑ ในกรณีต้องมีการแลกเปลี่ยนพัสดุให้เจ้าหน้าที่พัสดุรายงานผู้ว่าการเพื่อพิจารณาสั่งการโดยให้รายงานตามรายการดังต่อไปนี้(๑) เหตุผลและความจำเป็นที่ต้องแลกเปลี่ยน(๒) รายละเอียดของพัสดุที่จะนำไปแลกเปลี่ยน(๓)ราคาที่ซื้อหรือได้มาของพัสดุที่จะนำไปแลกเปลี่ยนและราคาที่จะแลกเปลี่ยนได้โดยประมาณ(๔) พัสดุที่จะรับแลกเปลี่ยนและให้ระบุว่าจะแลกเปลี่ยนกับส่วนราชการ รัฐวิสาหกิจ หรือเอกชน(๕) ข้อเสนออื่น ๆในกรณีที่จะแลกเปลี่ยนกับเอกชนให้ระบุวิธีที่จะแลกเปลี่ยนพร้อมทั้งเหตุผล โดยเสนอให้นำวิธีการซื้อมาใช้โดยอนุโลมเว้นแต่พัสดุที่จะแลกเปลี่ยนนั้นมีราคาซื้อหรือได้มารวมกันไม่เกิน ๑๐๐,๐๐๐ บาทจะเสนอให้ใช้วิธีตกลงราคาก็ได้ข้อ ๘๒การแลกเปลี่ยนพัสดุกับเอกชน ให้ผู้ว่าการแต่งตั้งคณะกรรมการขึ้นคณะหนึ่งหรือหลายคณะตามความจำเป็น โดยถือปฏิบัติตามข้อ ๒๔ ข้อ ๒๕ หรือข้อ ๒๖ แล้วแต่กรณี โดยอนุโลมให้คณะกรรมการมีหน้าที่ดังนี้(๑) ตรวจสอบและประเมินราคาพัสดุที่ต้องการแลกเปลี่ยนตามสภาพปัจจุบันของพัสดุนั้น(๒)ตรวจสอบรายละเอียดพัสดุที่จะได้รับจากการแลกเปลี่ยนว่าเป็นของใหม่ที่ยังไม่เคยใช้งานมาก่อนเว้นแต่พัสดุเก่าที่จะได้รับจากการแลกเปลี่ยนนั้นจะเป็นความจำเป็นโดยไม่ทำให้ ททท.ต้องเสียประโยชน์หรือเพื่อประโยชน์แก่ ททท.(๓) เปรียบเทียบราคาพัสดุที่จะแลกเปลี่ยนกันโดยพิจารณาจากราคาที่ประเมินตาม (๑)และราคาพัสดุที่จะได้รับจากการแลกเปลี่ยนซึ่งถือตามราคาในท้องตลาดโดยทั่วไป(๔) ต่อรองกับผู้เสนอราคารายที่คณะกรรมการเห็นสมควรแลกเปลี่ยน(๕) เสนอความเห็นต่อผู้ว่าการเพื่อสั่งการ(๖) ตรวจรับพัสดุโดยปฏิบัติตามข้อ ๔๖ โดยอนุโลมข้อ ๘๓การแลกเปลี่ยนพัสดุกับส่วนราชการหรือรัฐวิสาหกิจ ให้อยู่ในดุลพินิจของผู้ว่าการกับหัวหน้าส่วนราชการหรือหัวหน้าหน่วยงานนั้นๆ ที่จะตกลงกันส่วนที่ ๔การเช่า ข้อ ๘๔การเช่า หมายถึง การเช่าสังหาริมทรัพย์และอสังหาริมทรัพย์รวมทั้งบริการอื่นเกี่ยวกับการเช่าเพื่อประโยชน์ในกิจการของ ททท. โดยให้นำข้อกำหนดเกี่ยวกับการซื้อมาใช้โดยอนุโลมข้อ ๘๕การเช่าอสังหาริมทรัพย์ ให้ดำเนินการโดยวิธีตกลงราคาและให้กระทำได้ในกรณีดังต่อไปนี้(๑) เช่าที่ดินหรือสถานที่เพื่อประโยชน์ในกิจการของ ททท.(๒) เช่าสถานที่เพื่อใช้เป็นที่พัก(๓) การเช่าอื่น ๆ ที่คณะกรรมการ ททท. ให้ความเห็นชอบข้อ ๘๖การรายงานขอเช่า ให้เจ้าหน้าที่พัสดุทำรายงานเสนอผู้ว่าการตามรายการดังต่อไปนี้(๑) เหตุผลและความจำเป็นที่จะต้องเช่า และระยะเวลาที่ขอเช่า(๒) ราคาค่าเช่าโดยประมาณหรือราคาค่าเช่าที่ผู้ให้เช่าเสนอ(๓) รายละเอียดของอสังหาริมทรัพย์ที่จะเช่า เช่นสภาพของสถานที่บริเวณที่ต้องการใช้พร้อมทั้งภาพถ่าย และราคาค่าเช่าครั้งหลังสุดเป็นต้น(๔) อัตราค่าเช่าของอสังหาริมทรัพย์ซึ่งมีขนาดและสภาพใกล้เคียงกับที่จะเช่า การเช่าอสังหาริมทรัพย์ในส่วนภูมิภาคให้ขอความเห็นเกี่ยวกับความเหมาะสมของสถานที่และอัตราค่าเช่าจากอำเภอหรือจังหวัดนั้นๆ เพื่อประกอบการพิจารณาด้วยข้อ ๘๗ในกรณีที่มีความจำเป็นต้องจ่ายเงินค่าเช่าล่วงหน้าในการเช่าอสังหาริมทรัพย์และสังหาริมทรัพย์ให้กระทำได้เฉพาะกรณีการเช่าซึ่งมีระยะเวลาไม่เกิน ๓ ปี ตามหลักเกณฑ์ดังต่อไปนี้(๑) การเช่าจากส่วนราชการหรือรัฐวิสาหกิจจ่ายได้ไม่เกินร้อยละ ๕๐ ของค่าเช่าทั้งสัญญา(๒) การเช่าจากเอกชนจ่ายได้ไม่เกินร้อยละ ๒๐ของค่าเช่าทั้งสัญญาการจ่ายเงินค่าเช่าล่วงหน้านอกเหนือจากหลักเกณฑ์ข้างต้นต้องได้รับความเห็นชอบจากประธานกรรมการททท. ก่อนข้อ ๘๘อสังหาริมทรัพย์ในประเทศซึ่งมีอัตราค่าเช่ารวมทั้งค่าบริการอื่นเกี่ยวกับการเช่าตามที่จะกำหนดไว้ในสัญญาไม่เกินเดือนละ๔๐๐,๐๐๐ บาท หรืออสังหาริมทรัพย์ในต่างประเทศซึ่งมีอัตราค่าเช่ารวมทั้งค่าบริการอื่นเกี่ยวกับการเช่าตามที่จะกำหนดไว้ในสัญญาไม่เกินเดือนละ๑,๐๐๐,๐๐๐ บาท ให้ผู้ว่าการเป็นผู้พิจารณาอนุมัติ ถ้าเกินต้องได้รับความเห็นชอบจากคณะกรรมการททท. ก่อนข้อ ๘๙การเช่าให้ทำสัญญาหรือข้อตกลงเป็นหนังสือไว้ต่อกันและให้อยู่ในดุลพินิจของผู้ว่าการที่จะดำเนินการในเรื่องเงื่อนไขของสัญญาหรือข้อตกลงได้เองเว้นแต่กรณีการเช่าที่ ททท. ต้องเสียเงินอื่นใดนอกจากค่าเช่าหรือในกรณีที่ผู้ว่าการเห็นว่าจะมีปัญหาในทางเสียเปรียบหรือไม่รัดกุมพอ ให้ส่งร่างสัญญาให้สำนักงานอัยการสูงสุดพิจารณาก่อนและในกรณีที่จะต้องจดทะเบียนต่อพนักงานเจ้าหน้าที่ให้ดำเนินการตามกฎหมายด้วยหมวด ๓การควบคุมและการจำหน่ายพัสดุ ส่วนที่ ๑การให้ยืม ข้อ ๙๐การให้ยืมหรือนำพัสดุไปใช้ในกิจการซึ่งมิใช่เพื่อประโยชน์ของ ททท. จะกระทำมิได้ข้อ ๙๑การให้ยืมพัสดุประเภทใช้คงรูป ต้องให้ผู้ยืมทำหลักฐานการยืมเป็นลายลักษณ์อักษรแสดงเหตุผล และกำหนดวันส่งคืน โดยมีหลักเกณฑ์ดังต่อไปนี้(๑) การให้หน่วยงานอื่นยืมผู้ยืมต้องเป็นหัวหน้าของหน่วยงานนั้น ๆ(๒) การให้บุคคลยืมใช้ภายในสถานที่ทำการของ ททท. จะต้องได้รับอนุมัติจากหัวหน้าหน่วยงานซึ่งรับผิดชอบพัสดุนั้นแต่ถ้ายืมไปใช้นอกสถานที่ทำการของ ททท. จะต้องได้รับอนุมัติจากผู้ว่าการข้อ ๙๒ผู้ยืมพัสดุประเภทใช้คงรูปจะต้องนำพัสดุนั้นมาส่งคืนให้ในสภาพที่ใช้การได้เรียบร้อยหากเกิดการชำรุดเสียหาย หรือใช้การไม่ได้ หรือสูญหายไปให้ผู้ยืมจัดการแก้ไขซ่อมแซมให้คงสภาพเดิมโดยเสียค่าใช้จ่ายของตนเองหรือชดใช้เป็นพัสดุประเภท ชนิด ขนาด ลักษณะและคุณภาพอย่างเดียวกันหรือชดใช้เป็นเงินตามราคาที่เป็นอยู่ในขณะยืมข้อ ๙๓การยืมพัสดุประเภทใช้สิ้นเปลืองให้กระทำได้เฉพาะเมื่อส่วนราชการหรือรัฐวิสาหกิจผู้ยืมมีความจำเป็นต้องใช้พัสดุนั้นเป็นการรีบด่วนจะดำเนินการจัดหาได้ไม่ทันการ และ ททท. มีพัสดุนั้น ๆพอที่จะให้ยืมได้โดยไม่เป็นการเสียหายแก่ ททท. และให้มีหลักฐานการยืมเป็นลายลักษณ์อักษรทั้งนี้โดยปกติส่วนราชการหรือรัฐวิสาหกิจผู้ยืมจะต้องจัดหาพัสดุเป็นประเภท ชนิดและปริมาณเช่นเดียวกันส่งคืนให้แก่ ททท.ข้อ ๙๔เมื่อครบกำหนดยืม ผู้ให้ยืมหรือผู้รับหน้าที่แทนมีหน้าที่ติดตามทวงพัสดุที่ให้ยืมไปคืนภายใน๗ วันนับแต่วันครบกำหนดส่วนที่ ๒การควบคุม ข้อ ๙๕พัสดุของ ททท. ไม่ว่าจะได้มาด้วยประการใด ให้อยู่ในความควบคุมตามข้อบังคับนี้ข้อ ๙๖เมื่อเจ้าหน้าที่พัสดุได้รับมอบพัสดุแล้ว ให้ดำเนินการดังนี้(๑) ลงบัญชีหรือทะเบียนเพื่อควบคุมพัสดุแยกเป็นชนิดและแสดงรายการโดยให้มีหลักฐานการรับเข้าบัญชีหรือทะเบียนไว้ประกอบรายการด้วยสำหรับพัสดุประเภทอาหารสด จะลงรายการอาหารสดทุกชนิดในบัญชีเดียวกันก็ได้(๒) เก็บรักษาพัสดุให้เป็นระเบียบเรียบร้อย ปลอดภัยและให้ครบถ้วนถูกต้องตรงตามบัญชีหรือทะเบียนข้อ ๙๗การเบิกพัสดุ ให้พนักงานผู้ดำรงตำแหน่งหัวหน้างานขึ้นไปที่ต้องใช้พัสดุนั้นเป็นผู้เบิกและให้หัวหน้างานพัสดุหรือหัวหน้าหน่วยงานซึ่งรับผิดชอบพัสดุเป็นผู้สั่งจ่ายข้อ ๙๘ผู้จ่ายพัสดุต้องตรวจสอบความถูกต้องของใบเบิกและเอกสารประกอบ แล้วลงบัญชีหรือทะเบียนทุกครั้งที่มีการจ่ายและเก็บใบเบิกจ่ายไว้เป็นหลักฐานด้วยข้อ ๙๙ก่อนสิ้นเดือนกันยายนทุกปี ให้ผู้ว่าการแต่งตั้งพนักงานซึ่งไม่ใช่เจ้าหน้าที่พัสดุคนหนึ่งหรือหลายคนตามความจำเป็นเพื่อตรวจสอบการรับจ่ายพัสดุงวดตั้งแต่วันที่ ๑ ตุลาคม ปีก่อน จนถึงวันที่ ๓๐กันยายน ปีปัจจุบัน และตรวจนับพัสดุคงเหลืออยู่เพียงวันสิ้นงวดนั้นการตรวจสอบตามวรรคหนึ่ง ให้เริ่มดำเนินการในวันเปิดทำการวันแรกของเดือนตุลาคมเป็นต้นไป ว่าการรับจ่ายถูกต้องหรือไม่พัสดุคงเหลือมีตัวอยู่ตรงตามบัญชีหรือทะเบียนหรือไม่ มีพัสดุใดชำรุด เสื่อมคุณภาพหรือสูญไป เพราะเหตุใด หรือพัสดุใดไม่จำเป็นต้องใช้งานต่อไปแล้วให้เสนอรายงานผลการตรวจสอบดังกล่าวต่อผู้ว่าการภายใน ๓๐ วันทำการนับแต่วันเริ่มดำเนินการตรวจสอบพัสดุนั้นข้อ ๑๐๐สำหรับสำนักงานสาขาทั้งในประเทศและต่างประเทศ ให้ผู้อำนวยการสำนักงานสาขาจัดให้มีการตรวจสอบการรับจ่ายพัสดุของสำนักงานนั้นโดยให้นำข้อ ๙๙ มาใช้โดยอนุโลมข้อ ๑๐๑เมื่อผู้ว่าการได้รับรายงานตามข้อ ๙๙ และข้อ ๑๐๐ แล้ว และปรากฏว่ามีพัสดุชำรุดเสื่อมสภาพ หรือสูญไป หรือไม่จำเป็นต้องใช้งานต่อไป ให้แต่งตั้งคณะกรรมการสอบหาข้อเท็จจริงขึ้นคณะหนึ่งโดยให้นำข้อ ๒๔ และข้อ ๒๕ มาใช้โดยอนุโลม สำหรับสำนักงานสาขาในประเทศให้ถือปฏิบัติตามข้อ๒๖ โดยอนุโลม เว้นแต่กรณีที่เห็นได้อย่างชัดเจนว่าเป็นการเสื่อมสภาพเนื่องจากการใช้งานตามปกติหรือสูญไปโดยธรรมชาติให้ผู้ว่าการพิจารณาสั่งการให้ดำเนินการจำหน่ายต่อไปได้[๓๓]ถ้าผลการพิจารณาปรากฏว่าจะต้องหาตัวผู้รับผิดด้วยให้ผู้ว่าการแต่งตั้งคณะกรรมการเพื่อสอบสวนหาตัวผู้รับผิดในทางแพ่ง ในกรณีที่เห็นสมควรผู้ว่าการจะสั่งให้คณะกรรมการสอบหาข้อเท็จจริงทำหน้าที่สอบสวนหาตัวผู้รับผิดในทางแพ่งด้วยก็ได้ให้คณะกรรมการเสนอผลการพิจารณาต่อผู้ว่าการภายใน ๖๐วันนับแต่วันที่ประธานกรรมการทราบคำสั่งแต่งตั้งกรรมการแต่ถ้ายังพิจารณาไม่แล้วเสร็จจะขออนุญาตขยายเวลาดำเนินการต่อไปอีกคราวละไม่เกิน ๓๐วันก็ได้ข้อ ๑๐๒เรื่องใดที่ปรากฏตัวผู้ต้องรับผิดโดยชัดแจ้งหรือที่มีการแต่งตั้งคณะกรรมการสอบสวนหาตัวผู้รับผิดในทางแพ่งอยู่ก่อนที่จะมีการตรวจสอบพัสดุไม่ต้องดำเนินการตามข้อ๑๐๑ เฉพาะเรื่องนั้นข้อ ๑๐๓เมื่อปรากฏตัวผู้ต้องรับผิดให้ผู้ว่าการสั่งการภายใน ๔๕ วันนับแต่วันรู้ตัวผู้ต้องรับผิดโดยชัดแจ้ง หรือวันได้รับรายงานของคณะกรรมการสอบสวน แล้วแต่กรณี ตามเกณฑ์ดังต่อไปนี้(๑) ในกรณีที่สามารถแก้ไขให้คงสภาพเดิมได้ให้แก้ไขโดยเสียค่าใช้จ่ายของผู้ต้องรับผิดเองภายในกำหนดเวลาอันสมควร(๒) ในกรณีสูญไปหรือไม่สามารถแก้ไขให้คงสภาพเดิมได้ให้ชดใช้เป็นพัสดุประเภทชนิด ลักษณะและขนาดอย่างเดียวกันหรือคล้ายคลึงกันโดยมีสภาพไม่ด้อยไปกว่าพัสดุที่ได้ทำชำรุดเสื่อมสภาพหรือสูญไปนั้น หรือชดใช้เป็นเงินตามที่ผู้ว่าการกำหนดโดยให้ผู้ต้องรับผิดส่งใช้คืนทั้งหมดภายใน๓๐ วันนับแต่วันได้รับแจ้งในกรณีชดใช้เป็นเงินถ้าผู้ต้องรับผิดไม่สามารถส่งใช้คืนภายใน ๓๐ วัน จะผ่อนผันให้ใช้เป็นรายเดือนก็ได้แต่จะต้องชดใช้ให้เสร็จสิ้นภายใน ๑ ปี หรือภายในระยะเวลาที่ผู้ว่าการเห็นสมควร แล้วแต่กรณีการผ่อนผันดังกล่าวให้ทำสัญญารับสภาพหนี้เป็นหนังสือพร้อมหลักประกันที่เหมาะสมไว้เป็นหลักฐาน(๓) ถ้าผู้ต้องรับผิดคนใดปฏิเสธไม่ยินยอมปฏิบัติตาม (๑)หรือ (๒) หรือไม่ยอมทำสัญญารับสภาพหนี้ ให้ดำเนินคดีต่อไปส่วนที่ ๓การจำหน่าย ข้อ ๑๐๔ หลังจากการตรวจสอบแล้วพัสดุใดหมดความจำเป็นหรือหากใช้งานต่อไปจะสิ้นเปลืองค่าใช้จ่ายมากให้เจ้าหน้าที่พัสดุเสนอรายงานต่อผู้ว่าการเพื่อสั่งการตามวิธีการอย่างหนึ่งอย่างใดดังต่อไปนี้(๑) ขาย ให้ดำเนินการขายทอดตลาดก่อนแต่ถ้าขายโดยวิธีนี้แล้วไม่ได้ผลดีให้นำวิธีที่กำหนดเกี่ยวกับการซื้อมาใช้โดยอนุโลมเว้นแต่การขายพัสดุครั้งหนึ่งที่มีราคาซื้อหรือได้มารวมกันไม่เกิน ๒๐๐,๐๐๐ บาทจะขายโดยวิธีตกลงราคาก็ได้ การขายให้แก่ส่วนราชการหรือรัฐวิสาหกิจหรือองค์การสถานสาธารณกุศลตามมาตรา ๔๗ (๗) แห่งประมวลรัษฎากร ให้ขายโดยวิธีตกลงราคา(๒)แลกเปลี่ยนให้ดำเนินการตามวิธีการแลกเปลี่ยนที่กำหนดไว้ในข้อบังคับนี้(๓) โอน ให้โอนแก่ส่วนราชการ รัฐวิสาหกิจ หรือองค์การสถานสาธารณกุศลตามมาตรา ๔๗ (๗) แห่งประมวลรัษฎากร ที่แจ้งความประสงค์ขอมา โดยได้รับความเห็นชอบจากประธานกรรมการททท. เว้นแต่ในกรณีที่เป็นการโอนพัสดุซึ่งหมดความจำเป็นที่จะต้องใช้หรือไม่สามารถใช้งานได้ให้อยู่ในอำนาจของผู้ว่าการที่จะเป็นผู้พิจารณา ทั้งนี้ ให้มีหลักฐานการส่งมอบไว้ต่อกัน(๔) แปรสภาพหรือทำลาย ตามหลักเกณฑ์และวิธีการที่ผู้ว่าการการจำหน่ายเป็นสูญข้อ ๑๐๕ในกรณีที่พัสดุสูญไปโดยไม่ปรากฏตัวผู้รับผิด หรือมีตัวผู้รับผิดแต่ไม่สามารถชดใช้ตามข้อ๑๐๓ หรือมีตัวพัสดุอยู่แต่ไม่สามารถดำเนินการตามข้อ ๑๐๔ ได้ ให้จำหน่ายพัสดุนั้นเป็นสูญตามหลักเกณฑ์ดังต่อไปนี้(๑) ถ้าพัสดุนั้นมีราคาซื้อหรือได้มารวมกันไม่เกิน ๕๐๐,๐๐๐บาท ให้ผู้ว่าการเป็นผู้พิจารณาอนุมัติ(๒) ถ้าพัสดุนั้นมีราคาซื้อหรือได้มารวมกันเกิน ๕๐๐,๐๐๐ บาทให้อยู่ในอำนาจของคณะกรรมการ ททท. เป็นผู้พิจารณาอนุมัติตามที่เห็นสมควรการลงจ่ายออกจากบัญชีหรือทะเบียนข้อ ๑๐๖เมื่อได้ดำเนินการตามข้อ ๑๐๔ หรือข้อ ๑๐๕ แล้ว ให้เจ้าหน้าที่พัสดุลงจ่ายพัสดุนั้นออกจากบัญชีหรือทะเบียนทันทีสำหรับพัสดุซึ่งต้องจดทะเบียนตามกฎหมายให้แจ้งนายทะเบียนภายในระยะเวลาที่กฎหมายกำหนดด้วยข้อ ๑๐๗ในกรณีที่พัสดุชำรุด เสื่อมคุณภาพ สูญไป หรือไม่จำเป็นต้องใช้งานต่อไปก่อนมีการตรวจสอบตามข้อ ๙๙ และข้อ ๑๐๐เมื่อผู้ว่าการได้อนุมัติให้จำหน่ายพัสดุนั้นแล้ว ให้ดำเนินการตามข้อ ๑๐๖โดยอนุโลมหมวด ๔บทเฉพาะกาล ข้อ ๑๐๘การพัสดุใดที่อยู่ในระหว่างดำเนินการและยังไม่แล้วเสร็จในวันที่ข้อบังคับนี้ใช้บังคับให้ดำเนินการต่อไปตามข้อบังคับ ระเบียบ และคำสั่งเดิม จนกว่าจะดำเนินการแล้วเสร็จประกาศ ณ วันที่ ๗ กรกฎาคม พ.ศ. ๒๕๓๘สาวิตต์ โพธิวิหครัฐมนตรีประจำสำนักนายกรัฐมนตรีประธานกรรมการการท่องเที่ยวแห่งประเทศไทย[เอกสารแนบท้าย]๑.แบบสัญญาจ้าง๒.แบบหนังสือค้ำประกัน (หลักประกันซอง)๓.แบบหนังสือค้ำประกัน (หลักประกันสัญญา)๔.แบบหนังสือค้ำประกัน (หลักประกันการรับเงินค่าจ้างล่วงหน้า)๕.แบบหนังสือค้ำประกัน (หลักประกันการรับเงินประกันผลงาน)๖.แบบสัญญาซื้อขาย๗.แบบหนังสือค้ำประกัน (หลักประกันซอง)๘.แบบหนังสือค้ำประกัน (หลักประกันสัญญา)๙.แบบหนังสือค้ำประกัน (หลักประกันการรับเงินค่าพัสดุล่วงหน้า)๑๐.แบบสัญญาซื้อขายคอมพิวเตอร์๑๑.แบบสัญญาเช่าคอมพิวเตอร์๑๒.แบบสัญญาจ้างบริการบำรุงรักษาและซ่อมแซมแก้ไขคอมพิวเตอร์๑๓.แบบสัญญาจ้างผู้เชี่ยวชาญรายบุคคลหรือจ้างบริษัทที่ปรึกษา๑๔.แบบหนังสือค้ำประกัน (หลักประกันการรับเงินค่าจ้างที่ปรึกษาล่วงหน้า)๑๕.แบบหนังสือค้ำประกัน (หลักประกันการรับเงินประกันผลงาน)๑๖.แบบสัญญาจ้างที่ปรึกษาออกแบบและควบคุมงาน๑๗.แบบสัญญาแลกเปลี่ยน๑๘.ตัวอย่างบัญชีวัสดุ๑๙.ตัวอย่างทะเบียนครุภัณฑ์(ดูข้อมูลจากภาพกฎหมาย)ข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๓๔]ข้อ ๒๖การพัสดุใดที่อยู่ในระหว่างดำเนินการและยังไม่แล้วเสร็จในวันที่ข้อบังคับนี้ใช้บังคับให้ดำเนินการต่อไปตามข้อบังคับที่ใช้อยู่เดิมจนกว่าจะดำเนินการแล้วเสร็จหรือจนกว่าจะดำเนินการตามข้อบังคับนี้ได้มณฑิตา/ผู้จัดทำ๑ มิถุนายน ๒๕๕๕วิชพงษ์/ผู้ตรวจ๑๘มิถุนายน ๒๕๕๕[๑] ราชกิจจานุเบกษา เล่ม ๑๑๒/ตอนพิเศษ ๔๐ ง/หน้า ๑/๑๓ ตุลาคม ๒๕๓๘[๒] ข้อ ๑๒แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่๒) พ.ศ. ๒๕๔๐[๓] ข้อ ๑๓ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๔] ข้อ ๑๔ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๕] ข้อ ๑๖ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๖] ข้อ ๑๗ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๗] ข้อ ๒๐ วรรคสอง แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๘] ข้อ ๓๘ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๙] ข้อ ๔๒ ทวิ เพิ่มโดยข้อบังคับการท่องเที่ยวแห่งประเทศไทยว่าด้วยการพัสดุ (ฉบับที่ ๒) พ.ศ. ๒๕๔๐[๑๐] ข้อ ๔๒ ตรี เพิ่มโดยข้อบังคับการท่องเที่ยวแห่งประเทศไทยว่าด้วยการพัสดุ (ฉบับที่ ๒) พ.ศ. ๒๕๔๐[๑๑] ข้อ ๔๒ จัตวา เพิ่มโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๑๒] ข้อ ๔๓ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๑๓] ข้อ ๔๔ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๑๔] ข้อ ๔๕ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๑๕] ข้อ ๔๘ (๓) แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๑๖] ข้อ ๔๙ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๑๗] ข้อ ๕๐ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๑๘] ข้อ ๕๒ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๑๙] ข้อ ๕๒ ทวิ เพิ่มโดยข้อบังคับการท่องเที่ยวแห่งประเทศไทยว่าด้วยการพัสดุ (ฉบับที่ ๒) พ.ศ. ๒๕๔๐[๒๐] ข้อ ๕๓ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๒๑] ข้อ ๕๓ ทวิ เพิ่มโดยข้อบังคับการท่องเที่ยวแห่งประเทศไทยว่าด้วยการพัสดุ (ฉบับที่ ๒) พ.ศ. ๒๕๔๐[๒๒] ข้อ ๕๓ ตรี เพิ่มโดยข้อบังคับการท่องเที่ยวแห่งประเทศไทยว่าด้วยการพัสดุ (ฉบับที่ ๒) พ.ศ. ๒๕๔๐[๒๓] ข้อ ๕๓ จัตวา เพิ่มโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๒๔] ข้อ ๕๕ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๒๕] ข้อ ๕๗ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๒๖] ข้อ ๖๐ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๒๗] ข้อ ๖๔ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๒๘] ข้อ ๖๖ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๒๙] ข้อ ๖๘ (๓) แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๓๐] ข้อ ๗๐ แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ (ฉบับที่ ๒) พ.ศ. ๒๕๔๐[๓๑] ข้อ ๗๑ วรรคหนึ่ง แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ(ฉบับที่ ๒) พ.ศ. ๒๕๔๐[๓๒] ข้อ ๗๖ วรรคหนึ่ง แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ(ฉบับที่ ๒) พ.ศ. ๒๕๔๐[๓๓] ข้อ ๑๐๑ วรรคหนึ่ง แก้ไขเพิ่มเติมโดยข้อบังคับการท่องเที่ยวแห่งประเทศไทย ว่าด้วยการพัสดุ(ฉบับที่ ๒) พ.ศ. ๒๕๔๐[๓๔] ราชกิจจานุเบกษา เล่ม ๑๑๔/ตอนพิเศษ ๓๔ ง/หน้า ๑/๑๙ พฤษภาคม ๒๕๔๐